Aida otvara 161. sezonu Opere Srpskog narodnog pozorišta | TV KANAL 9 NOVI SAD\nParking servis planira selidbu na Mišeluk\nGodišnja Skupština SUBNOR “Kosta Nađ”\nNaslovna EMISIJE Aida otvara 161. sezonu Opere Srpskog narodnog pozorišta\nAida otvara 161. sezonu Opere Srpskog narodnog pozorišta\nVIDEO K9 :Opera Srpskog narodnog pozorišta otvoriće svoju 161. sezonu izvođenjem opere Aida 15. septembra na Petrovaradinskoj tvrđavi. U cilju promocije ovog događaja članovi Opere imali su juče uspešan performans na Beogradskom aerodromu.\nOperu čine ljudi – slogan je nove sezone Opere Srpskog narodnog pozorišta, a otuda i ideja da se opera približi ljudima i da likovi iz opere dobiju svoje mesto i u stvarnom životu. Tako su se juče među putnicima iz Egipta na međunarodnim dolascima beogradskog aerodroma Nikola Tesla tražili Aida, Amneris i Radames, glavni junaci čuvene Veridije opere Aida, čija nas premijera očekuje 15. septembra na Petrovaradinskoj tvrđavi u Novom Sadu.\nU trenutku kada su se otvorila vrata terminala za dolaske, više od četrdeset članova hora, uz dirigentkinju Vesnu Kesić Krsmanović, pojavilo se sa svih krajeva aerodoma, i uz natpise „Aida“, „Čekam ljubav iz Egipta“, „Radames“, dočaralo deo opere Aida.\nOpera Srpskog narodnog pozorišta i ranije je imala slične izlete, ali je svaki put uspela da iznenadi prolaznike, izjavio je direktor opere, Aleksandar Stankov. On je dodao da je operska publika u krizi u celom svetu, ne samo kod nas te da su ovo prilike da se priđe publici, da se ona zainteresuje i dovede u pozorište.\nUz zagrljaje, osmehe, i mobilne telefone u vazduhu, ono što niko nije očekivao jeste da će iż aviona izaći prava AIDA! Tačnije mlada Beograđanka, Aida Krasić, koja se igrom slučaja našla na jednom od letova.\n„Izlazimo nakon što smo pokupile prtljag i vidim svoje ime. Sasvim jasno. I pitam drugaricu ko je to, jer nije trebalo da nas neko čeka i odmah prilazim da pitam da li smem da se slikam. Nisam mogla da verujem! Sada i ja, kao prava Aida, mogu da pozovem sve na premijeru, ja ću sigurno biti tamo”, priča uzbuđeno ova devojka.\nNa ovaj način, Srpsko narodno pozorište nastavlja tradiciju nove ere opere. Premijerom Opere Aida i najstariji srpski teatar otvara 161. sezonu spektaklom koji nas vodi u doba devetnaestovekovnog teatra Italije. U sredu, 15. septembra publika će nakon 39 godina imati prilike da se ponovo zaljubljuje u Aidu i saoseća u njenoj borbi između ljubavi i dužnosti.\nOperom će dirigovati gost iz Italije Andrea Solinas, nastavljena je saradnja i sa mladim i talentovanim rediteljem, Aleksandrom Nikolićem, gostom iz Beograda. Koreografiju će uraditi Aleksandar Ilić. Inače, „Aida“ je prvi put izvedena upravo u Egiptu, 1871. godine, pre tačno 150 godina, a na sceni Srpskog narodnog pozorišta poslednja premiera tog celikog operskog dela bila je daleke 1982. godine.\nU godini kada ceo svet obeležava 120 godina od smrti Verdija, Opera Srpskog narodnog pozorišta na temeljima tri velika jubileja – 160 godina pozorišta, 120 godina od smrti velikog kompozitora i 150 godina od praizvedbe Aide izvešće 15. septembra to epsko opersko delo onako kako je kompozitor zamislio: pod vedrim nebom, među zidinama Petrovardinske tvrđave!\nKarte za premijerno izvođenje “Aide” moguće je kupiti na biletarnici Srpskog narodnog pozorišta ili online servisu.\nPrethodni tekstZimski red vožnje JGSP-a\nSledeći tekstSubvencije za bicikle za 900 Novosađana


Danas je krajnji rok za dopunu izveštaja za statističke potrebe za 2018. godinu\nZavršetak obrade izveštaja za statističke potrebe za 2018. godinu\nAgencija za privredne registre (dalje: APR), obavestila je (12.3.2019. god.) pravna lica i preduzetnike, koji poslovne knjige vode po sistemu dvojnog knjigovodstva, da Registar finansijskih izveštaja privodi kraju obradu podataka iz izveštaja za statističke potrebe za 2018. godinu.\nAPR je tom prilikom podsetila one obveznike kod kojih su u postupku obrade izveštaja za statističke potrebe (SI) ili izveštaja za statističke potrebe i redovnog godišnjeg finansijskog izveštaja (SI_GFI) za 2018. godinu, utvrđeni nedostaci koji onemogućavaju unos podataka iz dostavljenih izveštaja u bazu podataka za statističke potrebe, da su dužni, najkasnije do srede 20. marta 2019. god., da dostave dopunu po tim izveštajima.\nUkoliko obveznici, kod kojih su utvrđeni predmetni nedostaci, ne otklone te nedostatke u ostavljenom roku, podaci iz dostavljenih izveštaja neće biti uneti u bazu podataka za statističke potrebe.\nZa sva dodatna pojašnjenja, pitanja možete dostaviti APR-u na mejl adresu: finizvestaji@apr.gov.rs .\n* Podsećamo: Završen prijem izveštaja za statističke potrebe za 2018. godinu\nAPR je (1.3.2019. god.) obavestila sva pravna lica i preduzetnike, koji poslovne knjige vode po sistemu dvojnog knjigovodstva da je uspešno završen prijem Izveštaja za statističke potrebe za 2018. god., odnosno izveštaja koji se sastavljaju za potrebe države i koji se saglasno Zakonu o računovodstvu dostavljaju najkasnije do kraja februara.\nIzveštaje za statističke potrebe za 2018. godinu, elektronskim putem, dostavilo je više od 170.000 pravnih lica i preduzetnika, oko 8.000 izveštaja više nego prethodne godine. Od toga, 66% obveznika je istovremeno izmirilo i obavezu dostavljanja redovnih godišnjih finansijskih izveštaja, koji su poslati uz izveštaje za statističke potrebe. Samo statističke izveštaje podnelo je 21% pravnih lica i preduzetnika, a 13% obveznika je dostavilo izjavu o neaktivnosti.\nAPR je otpočela obradu izveštaja za statističke potrebe koja bi trebalo da je do sada već završena. Obaveštenja o utvrđenim nedostacima u dostavljenim izveštajima, APR objavljuje na svojoj internet strani, a obveznike podsećamo da nedostatke treba da otklone u roku od 8 dana, od dana njihovog objavljivanja. U protivnom, ako nedostaci ne budu otklonjeni na zahtevani način, podaci iz dostavljenog izveštaja ne mogu biti upisani u bazu podataka za statističke potrebe.\nOd 1. marta 2019. god., obveznicima je u posebnom informacionom sistemu APR-a omogućeno sastavljanje i dostavljanje redovnih godišnjih finansijskih izveštaja za 2018. god. sa odgovarajućom dokumentacijom, čiji je rok za dostavljanje 30. jun 2019. god., kao i zamena javno objavljenih finansijskih izveštaja i propisane dokumentacije.\nAPR nastavlja da pruža podršku korisnicima, odnosno da sva pitanja, kao i do sada, obveznici mogu slati mejlom na sledeće adrese: obveznicifi@apr.gov.rs, finizvestaji@apr.gov.rs i sd@apr.gov.rs.


Denio: Početak pregovora moguć i pre kraja godine\nAmbasador Francuske u Srbiji Fransoa Gzavije Denio smatra da ništa ne bi trebalo da spreči Srbiju da započne pregovore s Evropskom unijom pre kraja godine ako "nastavi da ulaže napore istim tempom kao i do sada".\n"Mnogo toga je urađeno, ali normalizacija odnosa sa Kosovom je složen i dug proces koji nije završen. To je razlog zbog čega će to biti deo važnih parametara u pregovorima o pristupanju. Ali ja nemam nijedan razlog da sumnjam da Srbija neće nastaviti da ulaže napore s istim zauzimanjem kao i u prethodnim mesecima", rekao je Denio u intervjuu za današnji "Blic".\nOn je istakao da je Evropa priznala i nagradila "izuzetne napore Srbije i Kosova u cilju mira, kao i političku hrabrost njihovih lidera".\nAmbasador Denio je izjavio da zna da je Vlada Srbije, "kao i Francuska uostalom", želela raniji datum otvaranja pregovora sa EU, ali je januar sledeće godine bio uslov da sve članica Unije postignu konsenzus.\nNa pitanje da li će Srbiji biti postavljen novi uslov da omogući Kosovu da bude predstavljeno u institucijama EU i UN, Denio je odgovorio da nema nijednog novog uslova.


javni dug - Dnevni list Danas\nPočetna » javni dug\nU Srbiji je u januaru republički budžet imao suficit od od 13,3 milijarde dinara, objavilo je Ministarstvo finansija.\nProdaja evroobveznica Srbije po kamatnoj stopi od 1,92 odsto prihvatljiva je ako se posmatraju troškovi kamata, ali brine dinamika rasta javnog duga, rekao je danas profesor fakulteta FEFA u Beogradu Goran Radosavljević.\nJavni dug Vojvodine narastao na 70 miliona evra\nSkupština Vojvodine usvojila je odluku o zaduživanju za dve i po milijarde dinara za finansiranje kapitalnih investicija u zdravstvu, odnosno, izgradnju Instituta „Kamenica 3“, a posebnom odlukom pokrajina će se zadužiti za 600 miliona dinara za kupovinu protivgradne opreme na dva automatska protivgradna sistema Samoš i Bajša.\nPiše: R. Balać 25. 2. 2021.\nJavni dug Srbije na kraju 2020. godine iznosio je 26,66 milijardi evra, što čini 56,8 odsto bruto domaćeg proizvoda (BDP), objavilo je Ministarstvo finansija.\nUprava za javni dug Ministarstva finansija objavila je da je ponovo otvorena emisija dvanestogodišnjih državnih obveznica Republike Srbije, koja dospeva 20. avgusta 2032. godine.\nDržavna revizorska institucija demantuje da je javni dug Srbije 62 odsto BDP\nDržavna revizorska institucija je danas demantovala navode u tekstovima koje su objavili određeni mediji da „javni dug Srbije iznosi 62 odsto bruto domaćeg proizvoda“, kao da je to sadašnja visina javnog duga, jer kako tvrde izjava dr Duška Pejovića, predsednika DRI i generalnog državnog revizora nije preneta u celosti.\nPiše: Danas Online 13. 1. 2021.\nPredsednik Državne revizorske institucije (DRI) Duško Pejović izjavio je danas da javni dug Srbije iznosi 62 odsto bruto domaćeg proizvoda (BDP).\nGuvernerka Narodne banke Srbije Jorgovanka Tabaković izjavila je danas da javni dug Srbije iznosi između 56,7 i 57,8 odsto Bruto društvenog proizvoda i ocenila da je to zaduženje „bezbedno ispod 60 procenata“.\nPiše: Beta 3. 1. 2021.\nJavni dug Srbije na kraju oktobra 56,9 odsto BDP-a\nJavni dug Srbije na kraju oktobra ove godine iznosio je oko 26,69 milijardi evra, što je 56,9 odsto procenjenog bruto domaćeg proizvoda (BDP), objavilo je danas Ministarstvo finansija.\nVučić odbacio navode Đilasa o javnom dugu Srbije\nPresdsednik Srbije Aleksandar Vučić odbacio je danas navode lidera Stranke slobode i pravde Dragana Đilasa da javni dug Srbije iznosi 50 milijardi, navodeći da je dug blizu 26 milijardi evra.


KAZNA ZA NEVEZIVANJE POJASA duplo veća od 3.aprila - Nova Borba\nIzmene i dopune Zakona o bezbednosti saobraćaja, koje će stupiti na snagu 3. aprila, povećaće sankcije za najteže prekršaje, ali i za prekršaje koji utiču na posledice saobraćajne nezgode\nNačelnik Uprave saobraćajne policije Nebojša Arsov je rekao da će Izmene i dopune Zakona o bezbednosti saobraćaja povećati sankcije za najteže prekršaje, ali i za prekršaje koji utiču na posledice saobraćajne nezgode.\n"Primenom ovog zakona i aktivnostima saobraćajne policije u narednom periodu mislim da ćemo smanjiti stradanje na našim putevima. Uprava saobraćajne policije planira da promeni svoju aktivnost u smislu da će aktivnosti usmeriti na mestima gde se očekuju saobraćajne nezgode", kaže Arsov.\n"Trenutno radimo na nekim alatima koji će nam pomoći da pratimo rad saobraćajne policije i da usmeravamo rad naših kolega", kaže inspektor.\n"Svojim prijateljima navodim primer da je prošle godine jedan vozač na auto-putu udario u zaštitnu ogradu i nakon te nezgode on i suvozač imali su lakše telesne povrede, dok je jedan putnik ispao sa zadnjeg sedišta i poginuo na licu mesta, a drugi putnik je poginuo u vozilu", rekao je Arsov.\n"Svaki vozač biće alkotestiran prilikom kontrole"\n"Za nasilničku vožnju nije propisana novčana kazna, već će takvi vozači imati kaznu zatvora od 30 do 60 dana, bez mogućnosti da plate novčanu kaznu. Cilj tih izmena je da vozači shvate da ne može sve da se plati i da nasilnička vožnja mora biti sankcionisana na najstroži način", rekao je Arsov.


Saradnja Coface i Privredne komore Crne Gore: Promocija Excellent SME sertifikata\t/ Novosti\t/ Novosti i Publikacije\t- Coface\nSaradnja Coface i Privredne komore Crne Gore: Promocija Excellent SME sertifikata\nCoface i Privredna komora Crne Gore su 28. aprila 2016. godine potpisali Memorandum o dugoročnoj saradnji ove dve institucije. U okviru planiranih aktivnosti za promociju elektronskog sertifikata Excellent SME, organizovana je i radionica „Motivisanje zaposlenih” namenjena menadžmentima preduzeća koja su nosioci Excellent SME sertifikata.\nCilj radionice bilo je razumevanje različitih izvora motivacije zaposlenih, razvoj individualnog pristupa u tom procesu i prezentacija načina kako povećati njihovu motivisanost.\nPredavač je bio Marko Polovina, specijalista za ljudske resurse iz kompanije MPC Holding, a među učesnicima bili su potpredsednica Privredne komore Crne Gore Ljiljana Filipović, direktor COFACE za Srbiju i Crnu Goru Đorđe Živanović, kao i predstavnici kompanija Hemomont, Telemont, Entext, Tring, Komunalnog preduzeća Herceg Novi, Uno Nikšić i drugi.\nPotpredsednica Komore podsetila je da ova asocijacija sa COFACE od novembra 2015. godine realizuje u Crnoj Gori uslugu izdavanja sertifikata SME Excellent sa ciljem isticanja uspešnih preduzeća i doprinosa njihovoj prepoznatljivosti na širem tržištu.\n- Stopedeset crnogorskih preduzeća je pozitivno ocenjeno, 112 su postali nosioci Excellent SME sertifikata, dok su ostale firme u postupku njegovog dobijanja. Cilj Privredne komore je da uspešna preduzeća učini vidljivijim na domaćem i regionalnom tržištu te doprinese njihovom poslovnom povezivanju što ove firme ocenjuju kao glavni motiv ulaska u SME Excellent projekat – rekla je Filipović.\nDirektor COFACE Srbija, Đorđe Živanović kazao je da je Privredna komora Crne Gore strateški, izuzetan Excellent partner. On je kazao da je Excellent SME projekat pokrenut u više od 10 zemalja sa ciljem doprinosa transparentnijem poslovanju, te da je podržan od EU.\n- U osnovi projekta su edukacije poput današnje radionice koja pokazuje značaj poštovanja i motivisanosti zaposlenih, jer je tim najvrijedniji kapital svake firme - rekao je Živanović.\nPredstavnici preduzeća koji su učestovovali u radionici, iskazali su značaj ovakvih vidova edukacije za poslovanje.\nPredstavnica Hemomonta je kazala da se u okviru firme redovno organizuju ovakve edukacije za zaposlene.\n- Volimo što smo deo SME Excellent tima. STADA grupa čiji smo član je odmah na internet stranici istakla da smo dobili sertifikat, kao vrlo značajno priznanje. Radujemo se što nam se pruža mogućnost povezivanja sa drugim SME Excellent preduzećima – rekla je Nevena Petrović, Hemomont.\nPrema rečima predstavnice kompanije Entext, tema predavanja je bila izuzetno korisna i njome bi više trebalo da se pozabave menadžeri u Crnoj Gori.\n- Mislim da je naše tržište pomalo izgubilo korak i imamo neke drugačije načine razmišljanja po pitanju motivisanosti. Smatram da je ovo tema koju treba češće da slušamo na seminarima – rekla je Anja Račić iz Entexta.\nRadionica je bila vrlo edukativna, smatra i predstavnik firme Tring, te korisna za sve koji, kako kaže, „žive na tržištu“.\n- Pokušaću da znanja iz predavanja o motivaciji zaposlenih prenesem na svoje preduzeće – rekao je Janko Gudelj iz Tringa.


UREĐENJE SLIVA ZAPADNE MORAVE: U Vrnjačkoj Banji potpisan Međuopštinski sporazum sa EU vredan 3 miliona evra\nMEŠTANI SELA KOD TRGOVIŠTA U NEVERICI: Kažu pop uzeo 50.000 s ikone u crkvi, 123\t122\nBORBA ZA KOSOVO I METOHIJU: Busaju se u prsa po kafićima, ali nek razmisle 36\t336\nmladen djordjevic\t 07.06.2021. 21:29h 21:34h\nOsamnaest gradova i opština potpisalo je u ponedeljak u Vrnjačkoj Banji Sporazum o međusobnoj saradnji na uređenju sliva Zapadne Morave i formiranju zajedničke službe za poslove Civilne zaštite, a cilj je da da se zajednički koordinira merama prevencije i sistemom ranog upozoravanja i reagovanja na teritoriji celog sliva na kojoj živi oko 800.000 građana.\nPredsednik opštine Vrnjačka Banja, Boban Đurović, istakao je ovom prilikom koliko je važna međuopštinska saradnja, ali i podrška državnih i evropskih institucija upravo ovakvim projektima.\n- Prirodne katastrofe utiču na životnu sredinu, na ekonomiju i razvoj i potencijal mesta, zato je od velikog značaja zajednička saradnja po ovim primarnim pitanjima, kazao je Đurović.\nPredstavnica UNDP-a, Fransin Pikap, podsetila je da je Evropska unija prilikom poplava 2014. godine učestvovala sa najvećom donacijom u saniranju poplava i to u vrednosti od 1,1 milion evra i da uvek podržava ovakve kapitalne projekte.\nVrednost celokupnog projekta koji će trajati u više faza za osamnaest opština je procenjena na oko 3 miliona evra, a nakon svečanosti potpisivanja, ispred zgrade Termomineralnog kupatila, demonstrirana je civilna vežba evakuacije sa opremom koju se lokalne samouprave dobile od evropskih fondova u prvoj fazi formiranja zajedničke kancelarije, u vrednosti od po 30.000 evra.\nPotpisivanju Međuopštinskog sporzauma u Vrnjačkoj Banji prisustvovali su i Sem Fabrici, šef delegacije EU u Srbiji, Marko Blagojević, direktor Kancelarije za upravljanje javnim ulaganjima, Marija Mačužić Puzić, državna sekretarka Ministarstva državne uprave i lokalne samouprave i Nikola Tarbuk, zamenik generalnog sekretara Stalne konferencije gradova i opština.\nUDES NA PUTU ZA VRNJAČKU BANJU: Povređeno dvoje u saobraćajki\nVRNJAČKA BANJA DOMAĆIN 53. SRBIJA RELIJA: Čeda Brkić, najtrofejniji srpski automobilista, startovao vodeću posadu u šampionatu\nVranjačka banjasporazumsliv Zapadne Moraveboban Đurovićprojekat\nMEŠTANI SELA KOD TRGOVIŠTA U NEVERICI: Kažu pop uzeo 50.000 s ikone u crkvi, kad su mu žitelji tražili da vrati ŠOKIRAO ODGOVOROM 123\t122


FRANCUSKA : NOVI FORMULAR ZA SVE KOJI IDU NA POSAO\n23. marta, 2020 Vesti iz Francuske Napišite komentar\nOd juče je vlada Francuske predstavila novi fornular, koji zamenjuje prethodni i koji svaki poslodavac mora da popuni ako morate na posao koji ne možete da radite od kuće.\nNovi formular će biti prostiji i imaće rok trajanja, tako nećete morati svakodnevno jedan drugi da popunjavate. Uz njega i dalje morate svakodnevno da popunjavate i onaj individualni.\nPosle imena i prezimena predstavnika firme u kojoj radite, ispod on popunjava njegovu funkciju u firmi. Posle toga ispod popunjava vaše prezime, ime, adresu stanovanja, datum rođenja, zanimanje vaše, adresu gde radite, na koji način dolazite na posao i rok trajanja ovog formulara.\nTagovi: formular - Francuska - korona virus


Šta je sporno sa bankama i novim kreditom MMF-a – Magazin Plus\nHome/Politika/Šta je sporno sa bankama i novim kreditom MMF-a\nNije slučajno stanje u bankarskom sektoru BiH kamen spoticanja u pregovorima MMF-a i vlasti o zaključenju novog kreditnog aranžmana.\nDok entitetske vlasti nestrpljivo čekaju toliko potrebne stotine miliona da “zatvore” fiskalnu godinu, a u međuvremenu grozničavim zaduživanjem na domaćem tržištu nastoje začepiti rupe u budžetima iz kojih na sve strane curi, čini se kako u odnosima sa ”svjetskim finansijskim policajcem” ovoga puta neće biti baš glatko kako je bilo ranije.\nUostalom, BiH je već stupila u novi zaoštreniji odnos sa MMF -om koji podrazumijeva zaduživanje pod takozvanim EFF uslovima, a koje se odnosi samo na zemlje koje su spremne na duboke strukturalne reforme i otklanjanje uzroka fiskalne nestabilnosti.\nIako se u javnosti “kratki spoj” sa MMF-om svodi na pitanje sudbine Banke Srpske, čini se kako je suština mnogo dublja, a ponajviše se tiče pitanja supervizije nad bankarskim sektorom, koji je na primjeru dvije bankarske afere u RS-u pokazao prevelike slabosti.\nNe samo da nije radio sistem ranog upozoravanja te su banke “preko noći” propale, već je ozbiljno dovedena u pitanje politička nezavisnost supervizije.\nNažalost, stvar je tim gora jer politički uticaj ne samo da je kumovao neslavnom kraju dvije banke, nego su i sadašnji pokušaji da se Banka Srpske transformiše prvo kao finansijska institucija za obavljanje platnog prometa, a onda kao i loša banka, takođe, politički motivisani bez stvarne analize održivosti takvih poslovnih modela.\nPosebno problematično je donošenja zakona “lex specialis” koji otvara niz pravnih pitanja, a stručnjaci iz same industrije smatraju kako je sve to jedna zamagljena avantura bez jasnog cilja, te da pitanje sudbine Banke Srpske treba rješavati u skladu sa Zakonom bankama – a što podrazumijeva likvidaciju i otkup aktive, a za što, navodno ima interesenata.\nI dok je vlastima RS gotovo sudbinski bitno da spriječe likvidaciju druge banke u kratkom vremenu, te njenom reorganizacijom amortiziraju vlastite neuspjehe i uludo potrošene desetine miliona u spašavanje, a zbog čega im agresivna opozicija u RS-u diše za vratom, MMF bi očigledno da konačno pokrene pitanje dubljih promjena u anahronoj entitetski podijeljenoj superviziji kakvu imamo u Bosni i Hercegovini.\nU vrijeme kada je Evropa uspjela pod jednu kapu podvesti bankarsku superviziju za 120 najvećih banaka u eurozoni u sklopu Jedinstvenog nadzornog mehanizma (SSM), a zemljama izvan eurozone takođe nametnula supervizorske obaveze, u BiH se neminovno postavlja pitanje barem jačanja koordinacije bankarske supervizije, ako je pitanje njenog ujedinjavanja, kao primarno političko pitanje, trenutno nemoguće.\nI dok Evropu u BiH zanimaju prvenstveno velike banke, koje imaju svoje majke u zemljama Evropske unije, kako bi se spriječila finansijska nestabilnost većih razmjera kroz prelijevanje eventualnih poteškoća, nužni su i važni koraci u jačanju supervizije u BiH, kako bi nadzor nad bankama bio odgovoran, efikasan i u funkciji jačanja povjerenja u bankarski sektor.\nU BiH evidentno postoji problem sa manjim bankama, koje imaju teškoće sa konkurentnošću u oštroj tržišnoj utakmici na domaćem tržištu.\nNe samo što je pet banaka, izuzimajući Banku Srpske, u 2015. godini imalo negativan finansijski rezultat te tako narušilo sliku “istorijski” najboljih rezultata sektora od 1996. godine, postoje i neke druge banke kojima prijeti privremena uprava.\nTo se odnosi na Federaciju BiH, gdje su prema podacima Agencije za bankarstvo dvije banke na kraju 2015. imale stopu adekvatnosti kapitala ispod zakonskog minimuma od 12 posto.\nU nekim drugim bankama takođe je pogoršan udio loših kredita, pa neki “navučeni” finansijski izvještaji opravdavaju MMF-ov zahtjev da sve banke koje posluju u BiH budu podvrgnute provjerama uglednih revizorskih kuća, kako bi se utvrdila njihova stabilnost i kapitaliziranost.\nOčigledno da se pitanje bankarske supervizije nameće kao krucijalan uslov MMF za odobravanje nove kreditne podrške, što sugeriše da će vlasti morati ozbiljnije baviti ovim problemom ukoliko ne žele da im sve veće socijalno nezadovoljstvo, koje se već manifestuje kod pojedinih kategorija budžetskih korisnika, “izađe na nos”.


Ministar Drljača s predstavnicima IOM-a\nFederalni ministar rada i socijalne politike Vesko Drljača sastao se danas u Sarajevu sa šefom misije Međunarodne organizacije za migracije (IOM) Peterom Van Der Auweraertom.\nGlavna tema razgovora bila je saradnja koju su ovo ministarstvo i Međunarodna organizacija rada ostvarili u proteklom periodu, posebno na planu unapređenja položaja osoba koje pripadaju posebnoj kategoriji civilnih žrtava rata.\nTo je posebno došlo do izražaja kada je u pitanju uspostavljanje Komisije za davanje stručnog mišljenja radi utvrđivanja statusa posebne kategorije civilnih žrtava rata u smislu osiguravanja uslova za rad, ali i potrebne opreme, te obezbjeđenja drugih tehničkih pretpostavki neophodnih za funkcionisanje ovog radnog tijela.\nMinistar Drljača je upoznao predstavnike Međunarodne organizacije da je ovo ministarstvo otpočelo aktivnosti na izradi novog Zakona o zaštiti civilnih žrtava rata.\n- Danas smo održali sastanak s našim dugogodišnjim prijateljima iz Međunarodne organizacije za migracije s kojima imamo korisnu višegodišnju saradnju, za koju vjerujemo da će biti nastavljena i prilikom izrade i donošenja novog zakona u narednom periodu - kazao je Drljača.\nŠef misije Van Der Auweraert je iskazao spremnost i opredjeljenje Međunarodne organizacije za migracije da Federalnom ministarstvu rada i socijalne politike pruži pomoć prilikom izrade novog zakonskog rješenja, kojim će biti regulisana oblast zaštita civilnih žrtava rata, saopćeno je iz Federalnog ministarstva rada i socijalne politike.


Električni trotineti dobri ili loši po zdravlje? – Sportska mreža Beograd – SportNet\nVelika se polemika vodi oko ovih novih električnih naprava koje su sve više prevozno sredstvo a sve manje igračke. Ono što je posebno interesantno je da niko sa sigurnošću ne može tvrditi da li su doprineli zdravom životu ( više vremena provedeno u prirodi, stojeći položaj,…) ili odmogli ( smanjeno pešačenje, povišen stepen nervoze pri vožnji kroz centar). Upitali smo i zagovornike obe ideje :\n” Previše ih je na ulicama, pošto živim u samom centru Beograda i svaki dan održavam kondiciju i trčim ka kalemegdanu zaista je frustrirajuć broj onih sa trotinetima na koje naletim. Poručio bih im da je bolje da se više kreću i tako održavaju zdravlje i vitku liniju nego da se voze” M. Milovančević\n“Nije mi jasno zašto mi smetamo ostalim učesnicima u saobraćaju, kada država nije još jasno propisala pod kojim uslovima i gde možemo koristiti električne trotinete. Razumem da ima nemarnih ali većina nas smo pažljivi u saobraćaju i nosimo kacige kako je i propisano. Kako nikom od njih ne zasmetaju naprimer pijani ljudi koji pevaju po centru navijačke pesme ili mnogi drugi koji remete javni red i mir nego mi?” D. Prodanov


Avganistan - 9\nČović: OS BiH ostaju u misiji u Avganistanu\n22. 11. 2017 17:10\nKABUL - Dragan Čović, predsjedavajući Predsjedništva BiH, koji je predvodio bh. vojno-političku delegaciju, posjetio je pripadnike Oružanih snaga (OS) BiH angažirane u mirovnoj misiji "Odlučna podrška" u Afganistanu, te se susreo i s predsjednikom te zemlje Ašrafom Ganijem i drugim zvaničnicima.\nU napadima talibana u Avganistanu 22 poginulo\n14. 11. 2017 08:44\nKANDAHAR - Najmanje 22 policajca su poginula, a 15 je povrijeđeno u seriji napada koje su talibani izveli tokom šest sati na više od desetak kontrolnih punktova u južnoj avganistanskoj provinciji Kandahar, saopštila je danas avganistanska policija.\nNovi napad talibana u Avganistanu, ubijeno devet vojnika\n25. 10. 2017 09:12\nKABUL - Najamnje devet avganistanskih vojnika ubijeno je u napadu talibana na punkt bezbjednosnih snaga u zapadnoj provinciji Farah, saopštili su danas zvaničnici.\nCIA proširuje operacije protiv talibana\n23. 10. 2017 08:55\nVŠINGTON - Centralna obavještajna agencija (CIA) proširiće svoje tajne operacije protiv talibana u Avganistanu, slanjem iskusnih oficira koji bi trebalo da pronađu i ubiju militante širom zemlje, prenijeli su američki mediji.\nEksplozija na pijaci u Avganistanu, četvoro poginulo\n17. 09. 2017 12:50\nKABUL - Najmanje četiri ošobe su poginule, a 14 je povrijeđeno u eskploziji na pijaci na jugoistoku Avgansitana, saopštili su danas avganistanski zvaničnici.\nKrstičević: Hrvatski vojnici prvi put odlaze u Avganistan naoružani hrvatskom puškom\n25. 08. 2017 14:09\nZAGREB - Potpredsjednik Vlade i ministar odbrane Damir Krstičević nakon učestvovanja na Konferenciji ambasadora, generalnih konzula i otpravnika poslova Republike Hrvatske govorio je o strateškoj ulozi hrvatske vojne industrije za domaću ekonomiju.\nMoskva: Nova strategija SAD neće značajnije promijeniti situaciju\n22. 08. 2017 12:26\nMOSKVA - Rusija smatra da nova strategija SAD prema Avganistanu ne može donijeti značajnije pozitivne promjene u toj zemlji, rekao je izvor u ruskom Ministarstvu unutrašnjih poslova.\nTramp: Više ne preuređujemo nacije, mi ubijamo teroriste\n22. 08. 2017 10:41\nVAŠINGTON - SAD su potrošile previše vremena, novca i energije preuređujući druge zemlje prema sopstvenom viđenju, izjavio je američki predsjednik Donald Tramp.\nTramp: Nastavlja se rat u Avganistanu\n22. 08. 2017 08:21\nVAŠINGTON - Američki predsjednik Donald Tramp potpisao je ukaz o slanju dodatnih 4.000 vojnika u Avganistan, javlja "Foks njuz", pozivajući se na višeg zvaničnika.\nMediji: Tramp 'mjerka' prirodna bogatstva Avganistana\n21. 08. 2017 09:01\nVAŠINGTON - Predsjednik SAD Donald Tramp "mjerka" mineralna i rudna bogatstva Avganistana kako bi pokrio troškove 16-godišnjeg rata i obnove Avganistana koja je Vašington već koštala 117 milijardi dolara, piše agencija Reuters.


Циклонизација: Kombo #28\n"Ashen Epitaph" su na sceni gotovo deceniju i po, a iza sebe imaju šest izdanja. Poslednje u nizu, album "The Formed Filth Enigma", je možda je jedno od najboljih ovogodišnjih izdanja na srpskoj metal sceni. Zaista volim da čujem ovako dobar death metal kome je svaki sekund ispunjen ubitačnom energijom i koji prosto diže adrenalin. Prva trećina albuma (ne računajući intro) je gotovo perfektna i teško je reći koja bi se pesma mogla nazvati najboljom. Na ostatku albuma se po kvalitetu izdvajaju još i "Destroy All False Faith" i "Shadow of the Grey Sun" koje su zaista maestralne. Ostale numere su daleko od loših, ali su ipak itekako slabije od onih koje sam naveo. Imaju one svojih itekako svetlih trenutaka, solaže i neke deonice su veoma "catchy", ali ostavljaju dojam određene "usiljenosti". Deluje kao da se negde prilikom komponovanja izgubila nit, pa su jednostavno finalizirane tako da ne odskaču od zamišljenog koncepta. Ruku na srce, to sve nije pokvarilo krajnji utisak. Iako je maksimalna ocena izostala, verujte da je pravo uživanje slušati ovaj album. 4/5.


Rekonstrukcija u kojoj su Srbi isključivi krivci - Reakcije - Dnevni list Danas\nPočetna » Dijalog » Reakcije » Rekonstrukcija u kojoj su Srbi isključivi krivci\nKomentar ličnog stava Čedomira Petrovića "Treba li Kosovo da prizna Srbiju" (Danas 16. jul)\nVera Vujčić02.08.2021. 16:37\nLični stav Čedomira Petrovića u članku „Treba li Kosovo da prizna Srbiju?“ zasnovan je na jednostranom i selektivnom pristupu odnosima između Srba i Albanaca, i to uvek i isključivo na štetu Srba.\nPetrović detaljno citira memorandum „Isterivanje Arnauta“ koji je 1937. godine napisao Vasa Čubrilović.\nOvaj memorandum treba posmatrati u istorijskom kontekstu, u predvečerje Drugog svetskog rata, u vreme kada je Hitler već počeo da porobljava Evropu.\nMišljenje o prilikama na Kosovu i Metohiji je od Vase Čubrilovića, kao istoričara, zahtevano od državnih vlasti u sklopu mera koje su preduzimane radi zaštite zemlje od fašističke opasnosti.\nOvo mišljenje nije objavljeno, ostalo je u arhivama i po njemu nije postupljeno.\nNaprotiv, u Drugom svetskom ratu je pod zaštitom Italije i Nemačke formirana Velika Albanija kojoj je priključen najveći deo Kosova i Metohije.\nU ovoj fašističkoj tvorevini nad Srbima i Crnogorcima vrši se teror i masovno proterivanje, uz plansko doseljavanje Albanaca iz Albanije, što Petrović ni jednom rečju ne spominje.\nSvim Srbima koji su naseljeni posle 1912. godine i povratka Kosova i Metohije pod vlast Srbije je od strane jugoslovenskih komunističkih vlasti zabranjen povratak posle Drugog svetskog rata, što je takođe smanjilo srpsku populaciju u pokrajini.\nPosledice delovanja Velike Albanije vidljive su u rezultatima popisa stanovništva iz 1939. i 1948. godine, po kojima je procenat albanskog stanovništva na Kosovu i Metohiji porastao sa 57 odsto na 68 odsto, a procenat Srba i Crnogoraca opao sa 34 odsto na 27 odsto.\nPetrović ne spominje ni novi talas raseljavanja pod pritiskom koji je počeo posle Brionskog plenuma 1968. godine.\nStariji Beograđani pamte kolone očajnih Srba sa Kosmeta u Pionirskom parku koji se jadaju zbog paljevine useva, krađe stoke, silovanja, prebijanja, skrnavljenja crkava i drugih zločina.\nI ovde su podaci iz popisa najbolji pokazatelj rezultata albanskog pritiska na Srbe i Crnogorce: procenat Albanaca na Kosmetu je od 1961. do 1991. godine porastao sa 67 odsto na 82 odsto, a procenat Srba i Crnogoraca opao sa 27 odsto na 11 odsto.\nPosle oružane pobune takozvane Oslobodilačke vojske Kosova 1998. godine na Kosovu počinje građanski rat sa žrtvama na obe strane, da bi posle NATO agresije 1999. godine sa Kosova bilo proterano još 200.000 Srba, tako da je, prema popisu kosovskih vlasti iz 2011. godine, procenat Srba koji su ostali na Kosmetu smanjen na 1,55 odsto.\nNi jedna od navedenih činjenica ne može se naći u Petrovićevom članku. On pravi jednostranu rekonstrukciju događaja u kojoj su Srbi isključivi krivci, memorandum Vase Čubrilovića iz 1937. godine je osnova za navodnu operaciju Potkovica tokom NATO agresije, a Vasa Čubrilović, sarajevski atentator, antifašista i banjički logoraš, koji se celog života izjašnjavao kao Jugosloven, po Petroviću postaje „jedan od završnih tvoraca rađanja srpskog natčoveka“.\nDo pomirenja Srba i Albanaca se ne može stići iskrivljavanjem istorijskih činjenica i stoga tekstovi poput Petrovićevog samo produbljuju postojeći razdor.\nAutorka je redovna profesorka Univerziteta u Beogradu u penziji\nČedomir PetrovićLični stavReakcijevera vujcicBeograd\n18 reagovanja na “Rekonstrukcija u kojoj su Srbi isključivi krivci”\n02. avgusta 2021. u 18.51\nMnogi našim zločinima i zločincima pišemo blanko opravdanje.Uvek ima ono:šta su oni nama radili?!A osveta je legitimna?Ne oko za oko,već za bar dva!Za jednog,sto?! Svaki narod se mora suočiti sa mračnim delovima svoje istorije i osuditi zločine.Bez ali!Nacionalna rakija najbrže opija i onda se krvava istorija ponavlja.\n02. avgusta 2021. u 22.29\nČedomir je u pravu\n02. avgusta 2021. u 23.16\nPetrovic je svojim povrsnim tekstom pokaza da nema smisla ni za pisanje kao sto nema ni za druge stvari u zivotu kojima se bavio. Dobro je da je neko prokomntarisao pa makar samo pukim istorijskim cinjenicama onu dobro naplacenu elegiju doticnog gospodina.


Predsednik Thaçi: Kosovo uspešno u borbi protiv trgovine ljudima - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi: Kosovo uspešno u borbi protiv trgovine ljudima\nPriština, 18. oktobar 2018. godine – Predsednik Republike Kosovo Hashim Thaçi, danas je učestvovao na konferenciji koja je organizovana radi Dana EU protiv trgovine ljudima.\nPredsednik Thaçije rekao da je trgovina ljudima jedna od najflagrantnijih povreda ljudskih prava.\nOn je rekao da trgovina ljudima povređuje samo žrtve, ali i granice naših država, naša društva, naše privrede, a s druge strane jača organizovani kriminal, duboko dotiče i same vrednosti i principe nad kojima se grade liberalna i demokratska društva.\n„Trgovina ljudima trese temelje EU i nastavlja da bude jedan od fundamentalnih problema sa kojima se EU i danas suočava. Dakle, dobrodošle su mogućnosti kao što je ova danas, da zajedno razgovaramo o ilegalnoj migraciji, o rizicima koje predstavlja za društva i o merama koje možemo preduzeti u borbi protiv nje“, rekao je predsednik Thaçi.\nŠef države je dodao da je Kosovo stvorilo sveobuhvatne zakonske okvire i politike za borbu protiv trgovine ljudima, koji su usklađeni sa zakonima Evropske unije. Predsednik je rekao da je zahvaljujuću koracima koje su preduzele domaće institucije, zabeležen i napredak.\n„Prvi korak jeste bio informisanje o pravima građana koji nisu imali prihode kao ilegalni imigranti u EU ili bilo gde u svetu. Pod dva, organi reda i bezbednosti su postupali protiv onih koji su podstrekivali ili organizovali ilegalni prevoz imigranata, dovodeći pred pravdu izvršioce tog fenomena. Mi smo sarađivali sa državama regiona i Evropske unije, kako bismo sprečili i kako bismo se borili protiv ovog fenomena i kako bi počinioci bili izvedeni pred pravdu“, rekao je predsednik Thaçi.\nNa ovoj konferenciji, na kojoj su učestvovali mnogobrojni predstavnici kosovskih i međunarodnih institucija predsednik Thaçi je rekao da je ovo bilo bitno ne samo kako bismo se porili protiv ovog fenomena, nego i za težnje za liberalizaciju viza za Kosovo.\n„Srećan sam što je naše angažovanje dobilo pozitivne ocene od EU i naših partnera. Ovo je otvorilo put liberalizaciji viza za Kosovo i sada s pravom očekujemo pravičnu odluku, koju su građani Kosova zaslužili. Ali, to je i obećanje, da ćemo sa istom posvećenošću nastaviti da se borimo protiv trgovine ljudima“, rekao je on.\nOn je pozvao sve građane Kosova, institucije bezbednosti, pravosuđa, civilnog društva i medije da učestvuju u ovoj borbi i da postanu deo pobede protiv ove pojave.


Brus ONLINE - Srbi dobili cara na današnji dan 1346. godine\nSrbi dobili cara na današnji dan 1346. godine\nNa današnji dan, 16. aprila o Vaskrsu 1346. godine, kralj Stefan Dušan krunisan je u Skoplju za cara Srba i Grka, i tako postao prvi srpski vladar sa tom titulom.\nPre krunisanja Dušan je morao da uzdigne srpsku crkvu na rang patrijaršije, budući da jedino patrijarh može ovenčati vladara carskom titulom, a Dušanovo krunisanje u Skoplju obavili su srpski patrijarh Joanikije i bugarski trnovski patrijarh Simeon. Puna titula cara Stefana Uroša IV Dušana Nemanjića glasila je „Voljom božjom, blagoverni i hristoljubivi car Srbljem i Grkom i zemlje pomorske i svemu disu (zapadu)“.Dušan se istakao još u ranoj mladosti, kada je predvodio odred najamnika koji je u bici na Velbuždu 28. jula 1330. godine naneo odlučujuć udarac bugarskim snagama i doprineo srpskoj pobedi. Već sledeće godine zbacio je svog oca, kralja Stefana Dečanskog sa vlasti i krunisao se za kralja Srbije.\nU vreme vladavine cara Dušana Srbija je dostigla vrhunac teritorijalnog prostiranja, budući da je ovaj vladar nastavio ono što su započeli njegovi slavni preci, srpski kraljevi, pre svega njegov deda kralj Milutin, koji je znatnije proširio državno područje na račun Bugarske i Vizantije. Srbiju su tada zapljuskivale vode Jadranskog, Jonskog i Egejskog mora, kao i Korintskog zaliva, osim izvornih teritorija država se protegla preko čitave današnje Albanije i severne Grčke, sve do Peloponeza, obuhvatajući i Svetu Goru.\nNaša zemlja je tada bila najjači politički i vojni faktor na Balkanu, što je bilo praćeno i privrednim usponom.Osvajanjem južnih vizantijskih teritorija političke i pravne tradicije ovog velikog carstva prodirale su u Srbiju, pa je između ostalog 1349. godine u Seru donet čuveni Dušanov zakonik, kojim je regulisano uređenje države i društvenog života i sprovođenje carske vlasti, i predstavlja najznačajniji pravni akt srednjevekovne Srbije.\nOvaj zakonik svedočio je o uređenosti države, a ozvaničen pravni sistem u pojedinim odredbama ograničavao je vlast i samog cara.\nDušan je na vreme prepoznao opasnost od Turaka Osmanlija, i sa njima je vodio nekoliko bitaka sa promenljivim uspehom. Zbog toga je od rimskog pape tražio vojnu pomoć sa zapada i predložio da bude kapetan hrišćanske vojske, a čak je izrazio spremnost da prizna papsko prvenstvo u hrišćanskom svetu. Do dogovora nije došlo, a pravoslavna crkva nije blagonaklono gledala na Dušanov predlog, što je pema nekim tumačenjima, uz činjenicu da je naredio da mu ubiju oca, kralja Stefana Dečanskog, razlog zašto prvi srpski car nije proglašen za svetitelja. Sećanje na to slavno vreme duboko se urezalo u kolektivnu svest srpskog naroda, car Dušan prozvan je Silnim, ali se nakon njegove prerane smrti carstvo brzo raspalo i u narednih 100 godina postalo najpre plen oblasnih gospodara, a zatim i inovernih osvajača sa istoka.


Pobednici konkursa Plavo zeleni svet - Ekologija e-magazin : Ekologija e-magazin\nOtvaranje izložbe i svečana dodela nagrada za najbolje fotografije sa konkursa "Plavo-zeleni svet" održana je juče u UK Parobrod, u prisustvu velikog broja posetilaca i medija.\nOtvaranje izložbe i svečana dodela nagrada za najbolje fotografije sa konkursa “Plavo-zeleni svet” održana je juče u UK Parobrod, u prisustvu velikog broja posetilaca i medija. Izložba je otvorena do 18. septembra, a ulaz je slobodan. Izložbu organizuje Centar za unapređenje životne sredine, uz podršku Telenor fondacije i Sekretarijata za zaštitu životne sredine grada Beograda.\nPrvo mesto osvojio je Vladimir Martinović za fotografiju „Ponovo radi bioskop”. Drugo mesto pripalo je Zlatku Milojčiću za fotografiju „Suton”, dok je najbolja fotografija po izboru posetilaca internet prezentacije www.bgmap.rs „Bujna vegetacija na tremu, i nadmorskoj visini od 1500m“, autora Dejana Milojevića. Pobedničke fotografije su osvojile pametne uređaje kompanije Lenovo.\n“Ovom prilikom želim da istaknem veliki značaj inovativnosti i kreativnog pristupa u promovisanju tema vezanih za životnu sredinu koje uspešno neguje Centar za unapredjenje životne sredine. Želim i da se zahvalim svim učesnicima konkursa koji su nas podsetili na bogatstvo koje imamo i koje je svuda oko nas, a na koje često zaboravljamo. Sekretarijat za zaštitu životne sredine je iskreno posvećen i nastaviće i dalje da neguje saradnju sa udruženjima građana i svim ljudima koji vode brigu o životnoj sredini, a posebno je zadovoljstvo saradjivati sa onima koji to rade kroz umetnički i vizuelni izraz.” – naglasla je Darinka Radojević, pomoćnik sekretara Sekretarijata za zaštitu životne sredine grada Beograda\nFoto konkurs i izložba “Plavo zeleni svet” predstavljaju nastavak aktivnosti usmerenih ka popularizaciji zaštićenih i urbanih prirodnih celina u gradu Beogradu i Srbiji, kao i edukaciji građana o značaju očuvanja ovih lokaliteta. Početak ovih aktivnosti započet je 2011. godine kroz razvoj dvojezičke platforme “Plavo-zelena mapa Beograda” koja se sastoji od portala www.bgmap.rs i besplatne aplikacije za pametne uređaje.\nOd 2014. godine, uz pomoć Telenor fondacije, započet je program “Plavo zelena mapa Srbije” zahvaljujući kome će sve značajne prirodne i urbane lokacije širom Srbije biti predstavljene u okviru ove jedinstvene elektronske platforme.\nNext post Nestabilna proizvodnja struje\nPrevious post Životinje frikovi


Holandija - Sputnjik Srbija\n„Zaprosio me je moj srpski budući muž“: Ljubav Holanđanke i Srbina hit na Reditu\n„Upravo sam se verio“, „Mi smo vereni“, „Brate, zaprosio sam je“... bile su reči budućeg muža jedne Holanđanke koje je on podelio sa svojom familijom kada je zaprosio, a ona je svoje oduševljenje i sreću podelila na mreži Redit.\nNastavljaju se protesti u Holandiji: Policija upotrebila vodene topove /video/\nPolicija Amsterdama upotrebila je vodene topove kako bi rasterala demonstrante koji se protive ograničenjima koja su uvedena zbog virusa korona, saopštili su u gradskoj kući.\nProtesti protiv zaključavanja održavaju se širom sveta. Godinu dana nakon što je SZO proglasila virusnu situaciju pandemijom, mnoge zemlje se sada suočavaju sa trećim talasom kovida 19.\nSud u Hagu presudio: Policijski čas mora odmah da se ukine /video/\nPolicijski čas u Holandiji mora odmah da bude ukinut, odlučio je sud pravde u Hagu.\n„Zapadna elita želi svet bez religije i istorije“: Crkve u Holandiji postaju stanovi i barovi\nVerski objekti širom Holandije često se „pretvaraju“ u stanove i barove, a pojedinci u tome vide spoljni pritisak, odnosno antireligijsku strategiju zapadnih elita kao ključni pokretač ovog procesa.\nNeredi, koji su počeli sukobom policije i demonstranata u Ajndhovenu, uzdrmali su nekoliko holandskih gradova. Uhapšeno je više od 240 osoba. Učesnici protesta protiv mera uvedenih u borbi protiv pandemije virusa korona, zasipali su policiju kamenicama i pirotehnikom, a policija uzvratila pendrecima i vodenim topovima.\nVlada Holandije je kolektivno podnela ostavku zbog izveštaja koji je tereti za loše upravljanje subvencijama za brigu o deci, a što je hiljade porodica odvelo u finansijsku propast.


Rezultati pretrage za: Zelenski\nIran: Optužbe o padu aviona su velike laži SAD\nIran poziva SAD da sačekaju rezultate istrage o padu ukrajinskog putničkog aviona u Teheranu i odbacio kao velike laži optužbe američkih zvaničnika da su avion oborili iranski projektili, izjavio je portparol iranske vlade.\nPutin zadovoljan rezultatima sastanka,Zelenski zadovoljan\nRuski predsednik Vladimir Putin izjavio je da je zadovoljan rezultatima sastanka u Parizu i samita Normandijske četvorke o rešavanju krize u Ukrajini.\nRuski predsednik Vladimir Putin sastao se danas u Parizu prvi put sa ukrajinskim predsednikom Volodimirom Zelenskim, na samitu koji ima za cilj uspostavljanje mira na istoku Ukrajine.\nU Parizu o krizi u Ukrajini - Putin, Zelenski, Makron i Merkel\nU Parizu bi sutra trebalo da bude održan sastanak o načinima rešavanja ukrajinske krize, kome će, pored predsednika Ukrajine i Rusije, Volodimira Zelenskog i Vladimira Putina, prisustvovati nemačka kancelarka Angela Merkel i francuski predsednik Emanuel Makron.\nUkrajinski predsednik Volodimir Zelenski tvrdi da sa brodova ukrajinske mornarice, koje je Rusija vratila njegovoj zemlji ranije ove nedelje, nedostaje oprema i poručio da će Kijev tražiti da se ona vrati.\nSastanak Putina i Zelenskog — nema smisla bez priprema\nSastanak predsednika Rusije i Ukrajine, Vladimira Putina i Vladimira Zelenskog, bez pažljive pripreme neće doneti veću korist, rekao je potpredsednik Kremlja Dmitrij Peskov.\nPredsednik Ukrajine Vladimir Zelenski rekao je da na njegovu zemlju ne može biti vršen pritisak da otvori istragu protiv demokratskog predsedničkog kandidata Džoa Bajdena ili njegovog sina.\nPredsednik Turske Redžep Tajip Erdogan ponovio je na konferenciji za novinare sa predsednikom Ukrajine Volodimirom Zelenskim u Ankari da zvanična Ankara ne priznaje, kako kaže, "nezakonitu" aneksiju Krima.\nSakašviliju vraćeno ukrajinsko državljanstvo\nMihailu Sakašvilu, bivšem predsedniku Gruzije, novi predsednik Ukrajine vratio je danas državljanstvo te zemlje\nNovi ukrajinski predsednik Volodimir Zelenski u jednom od svojih prvih pojavljavanja u javnosti od inauguracije na tu funkciju koristio je šale i neformalan jezik u obraćanju učesnicima tehnološkog foruma.\nUkaz predsednika Ukrajine Vladimira Zelenskog o raspuštanju Vrhovne rade objavljen je u službenom glasniku zemlje i stupio je na snagu.\nZelenski: Ukrajinski pasoši svima koji pate-na prvom mestu Rusima\nUkrajina ima slobodu govora i internet, i obezbediće državljanstvo predstavnicima svih naroda koji pate zbog autoritarnih i korumpiranih režima, na prvom mestu Rusima, poručio je novoizabrani ukrajinski predsednik Vladimir Zelenski.\nNa Olimpijskom stadionu u Kijevu održana je predsednička debata na kojoj su Petro Porošenko i njegov protivkandidat Volodomir Zelenski, uoči izbora u nedelju, izneli svoje programe, ali i razmenili niz uvreda i optužbi.\nPorošenko okupio pristalice u Kijevu\nPeskov Zelenskom: Rusija nije okupirala nijedan deo Ukrajine\nPortparol Kremlja Dmitrij Peskov izjavio je da Moskva pre konačnih rezultata predsedničkih izbora u Ukrajini neće čestitati ni jednom kandidatu, a na izjave vodećeg kandidata Volodimira Zelenskog odgovorio da Rusija nije okupirala nijedan deo ukrajinske teritorije.\nZelenski osvojio 30,2 odsto glasova, Porošenko 16,6 odsto\nNa predsedničkim izborima u Ukrajini, posle prebrojavanja više od 50 odsto glasova, vodi komičar Volodomir Zelenski sa 30,2 odsto glasova, dok je aktuelni predsednik Petro Porošenko na drugom mestu sa 16, 6 odsto glasova.\nZelenski: Prvi korak ka velikoj pobedi\nKomičar Volodimir Zelenski (41), koji je prema izlaznim anketama osvojio najviše glasova na predsedničkim izborima u Ukrajini, poručio je večeras da je napravio veliki korak ka pobedi.\nKomičar vodi na izborima u Ukrajini, sa Porošenkom u drugom krugu\nVladimir Zelenski, koji tumači lik antikorupcijskog predsednika u popularnoj TV seriji, ide u drugi krug izbora sa predsednika Ukrajine, gde će "odmeriti snage" sa dosadšnjim predsednikom Petrom Porošenkom.\nZelenski: Ukrajina treba da pregovara sa Rusijom\nKomičar koji vodi u ukrajinskoj predsedničkoj izbornoj trci Volodimir Zelenski izjavio je da Ukrajina treba da pregovara s Rusijom da bi se okončali sukobi na istoku zemlje.\nKomičar najpopularniji kandidat za predsednika Ukrajine\nUkrajinski šoumen Vladimir Zelenski trenutno je, sudeći prema rezultatima više anketa, najpopularniji kandidat za predsednika Ukrajine. Aktuelni predsednik Petro Porošenko popravio je svoju poziciju.\n16:54 Jul 10, 2020\n13:58 Jul 10, 2020\n23:05 Jul 09, 2020\n21:07 Jul 09, 2020\n18:59 Jul 09, 2020


IZLOŽBA U PARKU - DECA MESEC DANA SLIKALA U DOMU KULTURE: Srbobran.net web portal\nIZLOŽBA U PARKU - DECA MESEC DANA SLIKALA U DOMU KULTURE\nDom kulture postavio je izložbu radova koji su nastali tokom radionice koju je vodio slikar Đorđe Ćorić. Njih preko 40 učili su tehnike crtanja i slikanja u dvorištu Doma kulture koji je bio organizator ove radionice.\nIzložba je postavljena na Trgu slobode juče i svako ko prolazi kroz park može da vidi šta su to deca radila u predhodnih mesec dana.\n- I u doba korone kultura mora da opstane i nastavi rad, a mi se trudimo da i u ovim uslovima pronađemo načine kako da publici ponudimo kulturne sadržaje, a da istovremeno ispoštujemo mere Štaba za vanredne situacije, kazala je Milica Zarić, direktorka Doma kulture u izjavi za medije povodom izložbe i dodala:\nIzložba će biti postavljena tri dana, tako da očekujemo da će je videti veliki broj naših sugrađana, jer deca koja su posvećeno radila to zaslužuju. Želim da naglasim da je sav materijal za rad obezbedio Dom kulture. Roditelji nisu imali nikakvih troškova, a nama je bila želja da ponudimo deci neku zanimljivu aktivnost tokom leta, koja od njih traži samo da se pojave i druže se u kreativnom okruženju. Zahvaljujem se Đorđu što je radio sa decom i podučavao ih.\nOvaj medijski prilog je deo projekta "ARTIKULTURIZACIJA" koji je finansijski podržan od strane opštine Srbobran. Stavovi izneti u podržanom medijskom projektu nužno ne izražavaju stavove organa koji je dodelio sredstva.


GRECO: Srbija još da radi na suzbijanju korupcije | EurActiv Srbija\nGRECO: Srbija još da radi na suzbijanju korupcije\nObjavljeno : 02.07.2015.\t Tweet\nSrbija je prešla dug put u stvaranju regulatornog i institucionalnog okvira za borbu protiv korupcije, ali još mnogo treba da učini da bi taj sistem radio kako treba i da bi se smanjio "primetan jaz između zakona i onog što se čini u praksi", navodi se u izveštaju tela Saveta Evrope (SE) za borbu protiv korupcije. U izveštaju fokusiranom na korupciju u oblasti pravosuđa i zakonodavne vlasti, navodi se da je u Srbiji praksa obavljanja više javnih funkcija pre pravilo nego izuzetak, da obaveza prijave imovine javnih službenika ne obuhvata dovoljno podataka, da kazne za kršenje zakona nisu efikasne, dok su propisi u vezi sa sukobom interesa suviše ograničeni.\nIzveštaj Grupe zemalja protiv korupcije (GRECO) u sastavu SE, objavljen 2. jula, prvi je izveštaj tog tela o Srbiji koji se bavi sprečavanjem korupcije pri obavljanju funkcije člana parlamenta i pravosudnih funkcija. Izveštaj sadrži preporuke srpskim vlastima koje za 18 meseci treba da obaveste SE o tome šta su preduzele u vezi sa preporukama.\nGRECO pored ostalog preporučuje da se "preduzmu mere za pospešenje transparentnosti parlamentarnih postupaka, da se ojača nezavisnost i uloga Visokog saveta sudstva i Državnog veća tužilaca".\nTakođe preporučuje se da se dopune postupci za postavljanje i unapređenje sudija, predsednika sudova i tužilaca, pre svega tako što će se "nacionalni parlament isključiti iz tih postupaka i zajamčiti postavljanje na položaje u skladu sa zaslugama". Takođe, ukazuje se da treba nastaviti reformu sistema vrednovanja rada i učinka sudija i tužilaca.\nGRECO navodi da je potrebno uvesti propise kojima će se regulisati kontakti članova parlamenta sa lobistima s obzirom da tu postoji veliki rizik od neadekvatnog uticaja.\nOcenjuje se i da treba dodatno raditi na jačanju principa etičnosti i integriteta među članovima parlamenta, sudijama i tužiocima kroz obuke i predstavljanje kodeksa ponašanja.\nTelo SE za borbu protiv korupcije navodi da u srpskom parlamentu samo predsednik može da dobija poklone, kao deo pažnje i protokola vezanih za taj položaj, da je u protekle dve godine primljeno oko 50 takvih poklona i da u vezi s tim nije bilo kršenja zakona. "Vlasti navode da poslednjih godina nisu zabeleženi pokloni sudijama i tužiocima i oko toga nije bilo nikakvih postupaka", dodaje se u izveštaju.\nObavljanje više javnih funkcija kao praksa\nU izveštaju se navodi da u Srbiji postoji sveobuhvatan pravni okvir za pitanja sukoba interesa, primanja poklona, prijavljivanja imovine, ali da i dalje postoji zabrinutost.\n"Na primer, princip da zvaničnik može da obavlja samo jednu javnu funkciju u praksi je pre izuzetak nego pravilo; obim informacija o imovini koje zvaničnici treba da dostave suviše je ograničen a veliki deo tih podataka se ne objavljuje", navodi se u izveštaju.\nGRECO pozdravlja rešenja predviđena nacrtom zakona koji je pripremila Agencija za borbu protiv korupcije, uključujući proširenje njene nadležnosti i prava, poput prava na postupanje po anonimnim prijavama i na sopstvenu inicijativu.\nKao podatak se navodi da je Odbor za administrativno-budžetska i mandatno-imunitetska pitanja, od avgusta 2010. do avgusta 2014. izdao 55 pozitivnih mišeljnja o tome da osoba može da obavlja još jednu javnu funkciju, osam pozitivnih mišljenja da osoba može da obavlja i drugu vrstu posla i jedno pozitivno mišljenje o članstvu u nekom udruženju. Nijedan zahtev nije odbačen.\nPoslanici tako rade kao doktori, među njima ima članova odbora sporsktih klubova, predsednika skupštine akcionara ili savetnika direktora, a tu su i član odbora Instituta za javno zdravlje i odbora Instituta za kardiovaskularne bolesti i predsednik lokalne skuspstine, dodaje se u izveštaju.\nAgencija za borbu protiv korupcija je u period januar 2013-oktobar 2014. donela 46 odluka kojim se poslanicima dozvoljava obavljanje još jedne javne funkcije, pet odluka kojim se odobrava obavljanje drugog posla, šest obaveštenja da nema primedbi u vezi sa obavljanjem drugog posla i članstva u telima udruženja. Agencija je donela tri odluke o odbacivanju zahteva za obavljanje druge javne funkcije, i jednu o odbacivanju zahteva za bavljanjem drugom vrstom posla.\nAgencija je pokrenula 45 postupaka protiv sudija od kojih su se svi odnosili na obavezu da sudije prijave imovinu. U periodu januar 2013-oktobar 2014. Agencija je izdala 18 upozorenja i saopštenje o tome da je u jednom slučaju prekršen Zakon o agenciji za borbu protiv kroupcije, kao i sedam zahteva za pokretanje prekršajnog postupka i jednu krivičnu prjavu.\nAgencija je u proteklih nekoliko godina pokrenula četiri posutpka protiv tužilaca zbog kršenja obaveze prijavljivanja imovina i izdala upozorenje u tim slučajevima. U periodu januar 2013-oktobar 2014. nije bilo takvih mera.\nU izveštaju se konstatuje da je između januara 2012. i oktobra 2014. podneto 664 krivičnih prijava protiv 836 javnih tužilaca i zamenika javnih tužilaca po članu 360 Krivičnog zakonika "za kršenja zakona od strane sudije, javnog tužioca i njegovog zamenika". Tri krivične prijave su podnete protiv 4 tužilaca i zamenika zbog pronevere.\nNepovrenje javnosti u parlament i pravosuđe\nU izveštaju o Srbiji za 2014. godinu naglašava da stanovništvo u Srbiji nešto manje, ali i dalje smatra da je korupcija široko raspostranjena. "Za građane Srbije je korupcija najveći problem posle nezaposlenosti i siromaštva", navodi GRECO, pozivajući se na istraživanje Programa za razvoj UN iz 2013, kao i organizacije Transparensi internešnel koja predočava da se u Srbiji veruje da je "pravosuđe najviše korumpirana institucija".\nČak 82% anketiranih srpskih građana smatra da je najviše korupcije u pravosuđu, 69% u parlamentu, pa 63% ispitanih kaže da ne veruje pravosuđu, a 58% parlamentu.\nU izveštaju se navodi da je od demokratskih promena 2000. pokrenuta reforma za uspostavljanje potpuno novog pravosuđa, ali je "najnovija reforma 2009. zakazala u postizanju cilja da se izmeni stara struktura sudova i preraspodele zaostali predmeti izmedu pretrpanih sudova u gradovima i malo zaposlenih sudova u ruralnim sredinama".\nS tim u vezi se spominju i "činjenički nezakonita smenjivanja znatnog broja sudija i tužilaca, koji su posle žalbi Ustavnom sudu vraćeni na dužnosti". "To je dovelo do manjka poverenja profesionalaca i šire javnosti u nezavisnost pravosuđa i tužilaštava, kao i njihovih samoregulatornih tela - Visokog saveta sudstva i Državnog već tužilaca", takođe se ukazuje u analizi.\nNavodi se i da su "ove grane vlasti izložene neprimerenom spoljnom uplivu i pritiscima političara i medija".\nGRECO kaže da je "drugi razlog zabrinutosti kad je reč o ravnoteži državnih vlasti, to što slabo deluje nacionalni parlament koji ne vrši aktivnu i punu kontrolu funkcija, već mahom radi na inicijative vlade, koje se u velikoj meri sprovode po hitnom postupku".\n: Srbija se vratila korak nazad u borbi protiv korupcije\n: GREKO: Potrebna bolja primena antikorupcijskih propisa\n: EU: Ograničen napredak Srbije u pravosuđu\n: Poglavlja 23 i 24: suštinska promena društva\n: Građani ne veruju pravosuđu\n: Institucije i dalje nedovoljno funkcionalne


Obeležen Dan Evrope - YU ECO RTV\nNaslovna / Društvo / Obeležen Dan Evrope\nMiljana Crnogorac maj 9, 2018\tDruštvo Napiši komentar 64 Pregledi\nNa Gradskom trgu obeležen je Dan Evrope, a tim povodom postavljeni su informativni štandovi, te su građani bili u prilici da se informišu o Evropskoj uniji, njenim državama članicama, institucijama, kao i procesu pristupanja Srbije EU.\nIz Centra lokalne demokratije objašnjavaju da su se ove godine fokusirali na programe u kojima Srbija učestvuje, a to su programi Evropa za građane, Kreativna evropa i Erazmus plus. Kada je u pitanju naš grad iz Centra navode da Subotica veoma dobro koristi resurse iz predpristupnih fondova.\nSubotica jeste evropski grad po svojoj tradiciji, istoriji, kao i po negovanju različitih kultura i jezika, poručio je na Dan Evrope član GV Ilija Đukanović.\nGeneralni konzul R. Hrvatske Velimir Pleša izrazio je nadu da će Srbija što pre ispuniti sve potrebne uslove i postati članica EU. Pleša je dodao da Srbija na tom putu može da računa na podršku susedne Hrvatske.\nPrethodna Obeležen Dan pobede nad fašizmom\nSledeća U petak obeležavanje Dana sestrinstva


Ministarstvo odbrane: Mediji da ne narušavaju istragu u fabrici „Milan Blagojević – namenska“ a.d. Lučani - LUČANI INFO | Najnovije vesti\nMinistarstvo odbrane reagovalo je povodom učestalih navoda u pojedinim medijima u vezi sa prošlogodišnjom eksplozijom u fabrici „Milan Blagojević – namenska“ a.d. Lučani, kojima se prejudicira krivica određenog broja zaposlenih, a naročito rukovodstva fabrike.\nU saopštenju navode da ministarstvo odbrane podržava sindikalnu organizaciju i zaposlene fabrike u apelu na predstavnike medija da se suzdrže od komentara i medijskih priloga, koji bi vršenjem pritisaka na javnost i pojedince, narušili istražni i pravosudni postupak koji su u toku.\n„Ministarstvo fabriku „Milan Blagojević – namenska“ smatramo preduzećem od strateškog značaja i učiniće sve da podrži napore rukovodstva za poboljšanjem bezbednosti na radu i neće dopustiti njeno gašenje. Bilo kakvo iznošenje stavova i ocena o eventualnom postojanju ili nepostojanju nečije krivice za događaj u krivičnopravnom smislu, predstavlja prejudiciranje, odnosno osudu pre osude. Apelujemo na predstavnike medija da radi ekskluziviteta ne uzimaju pravdu u svoje ruke i da ne postavljaju pitanja na koja će unapred davati odgovore i konstatovati krivicu“, navodi se u saopštenju Ministarstva odbrane, dodajući da utvrđivanje eventualnog postojanja nekog krivičnog dela i izvršioca istog ostave pravosudnim organima, koji su za to i nadležni.\nOdržana 28. sednica Skupštine opštine Lučani


Šmit građanima BiH obećao pomoć za bolju budućnost – DnevniZurnal\nŠmit građanima BiH obećao pomoć za bolju budućnost\nby admin 03/08/2021, 01:18 1.1k Views\nU Zemaljskom muzeju BiH u Sarajevu održan je prijem povodom dolaska novog visokog predstavnika za BiH Kristijana Šmita.\nOsim Šmita, zvanicama su se na prijemu obratili i bivši visoki predstavnik Valentin Incko, državni sekretar u Ministarstvu spoljnih poslova Nemačke Miguel Berger i predsedavajući Predsedništva BiH Željko Komšić.\nNovoimenovani visoki predstavnik u BiH uputio je video poruku građanima BiH u kojoj je naveo da preuzima dužnost čvrsto odlučan da pomogne ljudima. Rekao da će upotrebiti svu svoju snagu, uticaj, veze i iskustvo da osigura da zemlja i njena deca imaju dobru budućnost i da se njihove nade u bolji život ispune, jer to ljudi zaslužuju: život u miru, sigurnosti, propraćen neophodnim ekonomskim napretkom.\nSmatra da se BiH mora vratiti na političku agendu međunarodne zajednice i EU-a, a naveo je da će se jako truditi da to postigne.\nNaglasio je da cilj mora biti jačanje BiH kao pouzdanog člana zajednice država, kao i podrška naporima zemlje da postane deo evropskih integracija, a da put do tog cilja definitivno nije jednosmerna ulica.\nPrema njegovim riječima, “napredak i dalji razvoj društva mogući su samo kroz refleksivan pristup vlastitoj prošlosti”.


Jedna osoba teže povređena, tri lica zadobila lakše povrede\nNa području Područne policijske uprave u Zrenjaninu proteklog vikenda dogodile su se tri saobraćajne nezgode, saopštila je zrenjaninska policija. Od toga, dve nezgode su bile sa povređenim licima i jedna sa materijalnom štetom.\nU ovim saobraćajnim nezgodama jedno lice je teško povređeno, a tri osobe su zadobile lake telesne povrede. Pričinjena materijalna šteta se procenjuje na oko 230.000 dinara.\nSaobraćajne nezgode su se dogodile zbog neprilagođene brzine kretanja vozilom i upravljanja vozilom pod dejstvom alkohola, zatim neprilagođene brzine kretanja vozilom, kao i neustupanja prvenstva prolaza.\nPročitajte još: MUP Srbije uputio poruku vozačima, akcija traje do kraja nedelje!\nZahtevi za pokretanje prekršajnog postupka su podneti protiv 24 učesnika u saobraćaju i izdato je 149 prekršajnih naloga. Istovremeno, iz saobraćaja je isključeno 27 vozača, od toga čak 26 vozača zbog upravljanja vozilom pod uticajem alkohola.\nTagovihronika Policijska uprava u Zrenjaninu saobraćajne nezgode\nLenka Stojanov nas je ponovo obradovala zlatnom medaljom!


Borac - Metalac 96:83 (24:21, 28:23, 25:17, 19:22)\nNisu uspeli košarkaši Metalca da iznenade i trećeg ABA 2 ligaša na njegovom terenu. U starom srpskom derbiju Borac je pokazao da je sa pravom u vrhu i domaćeg i regionalnog takmičenja pobedom protiv valjevske ekipe, koja je šuterski raspoloženom protivniku parirala u prvom poluvremenu. Ipak, nije bilo snage za novo iznenađenje pa je Borac upisao osmu pobedu u prvenstvu. Toliko ima i Metalac, ali uz meč više.\nRasterećeno na Čačane\nPobede protiv Spartaka u prvenstvu i Zemuna u Kupu Srbije vratile su košarkaše Metalca u pravi ritam, pa su Valjevci u pravo raspoloženju pred stari derbi protiv Borca u Čačku. U timu Mihaila Počeka ulogu favorita prepuštaju ABA 2 ligašu, jer kako kažu, ekipa koja u svijim redovima ima igrače poput Marinovića, Đokovića, Todorovića, Pešakovića i Balabana u ovoj konkurenciji mora biti favorit, ali se nadaju da bi mogli da ostvare het – trik protiv učesnika regionalnog takmičenja na gostujućim terenima.\nMetalac – Spartak 95:78 (19:18, 32:20, 23:27, 21:13)\nUspeli su košarkaši Metalca brzo da se oporave od neugodnog poraza u Novom Sadu i savladaju rivala iz vrha tabele. Činjenica da sa jedne stane nije nastupao Kaplanović, a sa druge Tanasković, nije pokvarila užitak gledalaca u Hali sportova jer je viđena dinamična utakmica sa dosta trčanja. Domaći su uglavnom diktirali tempo i uspešno odbili sve nalete protivnika, što je bilo dovoljno za osmu pobedu u prvenstvu.\nPoček vodi selekciju KLS\nRezultati i igre Metalca ove sezone očigledno nisu prošli nezapaženo, pa je trener valjevskog tima Mihailo Poček imenovan za selektora reprezentacije Košarkaške lige Srbije, koja će na već tradicionalnoj manifestaciji u Laktašima odmeriti snage sa reprezentacijom Republike Srpske.\nSkok rešava derbi\nUzastopni trijumfi i lepršava igra Metalca podgrejali su atmosferu među ljubiteljima košarke u gradu kraj Kolubare. Ipak, u sali „Spensa“ usledilo je otrežnjenje i neuspeh koji je možda stigao u pravo vreme, kao lekcija pred nastavak sezone. I pored toga što i dalje nisu osetili gorčinu poraza na svom parketu, to će sigurno biti slučaj protiv ekipe Spartaka ako valjevski košarkaši ne poprave jedan od segmenata igre – skok.\n(Ne)očekivano na vrhu\nMetalac pokorio "Milenijum"!\nStrana 6 od 93\nMetalac 25 miliona u minusu\nDug KK Metalac na dan 30. novembra ove godine iznosi nešto preko 25 miliona i 300 hiljada dinara, rečeno je na skupštini kluba, koja je održana u Valjevskoj gimnaziji. Od toga najveći deo, blizu 15 miliona, iznose dugovanja na ime ličnih primanja, nešto manje od 5 miliona je dug ABA ligi za deo kotizacije i kazne iz prošle sezone, računi prema dobavljačima su u visini od 3 miliona i 200 hiljada, dok du preduzeću Ingrap Omni, za radove u Hali sportova, a koji Metalac pokušava da prosledi gradu jer u klubu smatraju da hala nije njihovo vlasništvo, iznosi oko 2 miliona i 200 hiljada.\nPanteri ponovo bolji, Metalac ponovo na KLS parketima\nKK Fmp - KK Metalac 92:78 (25:23, 24:20, 21:17, 22:18) Pred oko 500 gledalaca u dvorani u Železniku, košarkaši FMP-a izvojevali su novu pobedu i polufinale domaćeg šampionata protiv Valjevskog Metalca, i tako Valjevce ostavili bez šanse da sledeće sezone gledaju regionalnu košarku u hali sportova.\nRadnički grabi ka vrhu\nRadnički Gorenje– Spartak (Ljig) 1:0 (0:0) (Todorović 79. minut) Komšijski zonaški derbi ovoga puta nije doneo mnogo golova, ali je pogodak Todorovića bio dovoljan narandžasto plavima za tri boda, koja ih odvode u sam vrh tabele Zone Drina. Sa sedam bodova iz tri kola i bez promljenog gola Radnički je za sada potvrdio visoke ambicije.


DRŽAVNI SLUŽBENIK KOJI MESEČNO INKASIRA 486.663 DINARA: Zarađuje 12 profesorskih plata!\nBEOGRAD - Dok s jedne strane kroji finansijsku sudbinu osiromašenih građana i privrede, državni sekretar u Ministarstvu finansija Nenad Mijailović prima mesečno 487.000 dinara, ili oko 4.000 evra, što je pet puta više od zarade koju u inkasira njegov šef Dušan Vujović, a koja iznosi 96.000 dinara.\nMijailović je u javnosti poznat kao kadar Mlađana Dinkića jer ga je bivši lider G17 plus još 2009. uveo u državnu službu i od tada je na važnim funkcijama u Vladinim institucijama koje se bave ekonomijom.\nMeđutim, ovaj funkcioner sumnjiv je Agenciji za borbu protiv korupcije, koja protiv njega već vodi jedan postupak, a namerava da pokrene i drugi.\n- Pred Agencijom je odranije u toku postupak za odlučivanje o povredi člana 35 Zakona o Agenciji za borbi protiv korupcije s obzirom na to da postoji sumnja da Nenad Mijailović nije izvršio prenos upravljačkih prava u čačanskoj firmi „Ekomeks auto“ na način propisan zakonom - navode u Agenciji. U ovoj firmi, koja se bavi prodajom i servisiranjem vozila marke „pežo“, Mijailović trenutno ima 10 odsto akcija, ali u Agenciji nisu mogli da kažu o kakvom je prekršaju reč. U Agenciji su naveli da se razmatra pokretanje još jednog postupka protiv Mijailovića, međutim, o tome ne mogu još ništa da kažu.\n*Primanja Mijailovića objavljena i na sajtu Agencije za borbu protiv korupcije\nA dok antikorupcijska agencija utvrđuje da li i na koji način Mijailović krši zakon, on kao Vladin funkcioner zadužen za budžetski i fiskalni sistem od države dobija 84.590 dinara, dok za funkciju predsednika Odbora skupštine akcionara u „Naftnoj industriji Srbije“, na koju ga je delegirala Vlada Srbije, prima 402.000 dinara. U Agenciji kažu da nema zakonskih smetnji da obavlja oba posla, odnosno da time nije u sukobu interesa.\nTakođe, on je početkom 2013. primao oko 9.400 evra, budući da je u NIS kao član Odbora direktora dobijao 944.000 dinara, a kao pomoćnik ministra finansija i privrede Dinkića dodatnih 120.000. Mijailović, koji je pregovarao sa arapskom „Al Dahrom“, juče nije imao komentar.\nKAZNA DO 150.000\nPrema članu 74 Zakona o Agenciji za borbu protiv korupcije predviđena je novčana kazna od 50 do 150.000 dinara ako funkcioner postupa suprotno odredbama člana 35 ovog zakona. Ova kazna preti Mijailoviću.\nKAKO JE MENJAO FUNKCIJE\n2009 - direktor Direkcije za upravljanje rizicima AOFI, Agencija za privatizaciju, predsednik UO\n2012 - Ministarstvo finansija i ekonomije, pomoćnik ministra\n2013 - NIS, član Odbora direktora; Ministarstvo finansija, pomoćnik ministra\n2014 - Ministarstvo finansija, pomoćnik ministra do 5. avgusta 2014.\n2014 - NIS, predsednik Odbora skupštine akcionara


Kako saslušati veštaka u privrednim sporovima - Lični stavovi - Dnevni list Danas\nPočetna » Dijalog » Lični stavovi » Kako saslušati veštaka u privrednim sporovima\nSlobodan Sremčev12.03.2021. 16:06\nPred privrednim sudovima u privrednim sporovima veštačenje kao dokazno sredstvo je zastupljeno u velikom broju predmeta. Radi se o veštačenjima u oblastima u kojima sud ne raspolaže stručnim znanjem, najčešće: finansijama, mašinstvu, građevinarstvu, zanatstvu, poljoprivredi, saobraćaju i drugo.\nTumačenje propisa ne može biti predmet veštačenja, već samo propusti lica u ponašanju i primeni tih propisa. Veštačenje po pravilu se određuje posle svih izvedenih dokaza u situacijama kada sud ne poseduje stručno znanje za određene oblasti koje je neophodno za utvrđivanje ili razjašnjenje neke činjenice. Sva pitanja vezana za veštačenje kao dokazno sredstvo detaljno su regulisana Zakonom o parničnom postupku (u daljem tekstu ZPP) u članovima od 259 do 275, kao i u odredbama o toku glavne rasprave u članovima od 310 do 331 ZPP-a.\nPredmet ovog razmatranja je faktičko postupanje sudije prilikom saslušanja veštaka i pojedine procesne situacije koje se tom prilikom mogu pojaviti. Treba reći da saslušanju veštaka na ročištu prethodi davanje nalaza i mišljenja u pismenoj formi na osnovu zadatka veštačenja koji određuje sud, najčešće na predlog stranaka, po službenoj dužnosti ili kojeg je sama stranka angažovala, pa nalaz dostavila.\nNa samoj glavnoj raspravi postupanje u vezi sa uzimanjem iskaza veštaka možemo podeliti u tri faze koje se nadovezuju jedna na drugu i čine jednu celinu. Te faze su: 1. faza saslušanja veštaka, 2. faza postavljanja pitanja, 3. stavljanje primedbi na nalaz veštaka.\nFaza saslušanja veštaka\nMoguće situacije na glavnoj raspravi u vezi sa ispitivanjem veštaka su sledeće. Najčešća situacija je da se veštak prilikom izjašnjavanja izjasni da ostaje kod pismenog nalaza i mišljenja, a ukoliko je sačinjavao eventualno i dopunu da ostaje i kod dopune. Ovde je moguća procesna situacija da punomoćnik ili stranka zahtevaju da veštak izloži svoj nalaz i mišljenje, odnosno da smatraju nedovoljnim pozivanje na već dostavljeni nalaz i mišljenje. Sud će po pravilu ovo omogućiti, imajući u vidu neposrednost izvođenja dokaza na glavnoj raspravi. Tada će postupajući sudija savesno i brižljivo diktirati u zapisnik izjašnjenje veštaka ili, pak, dozvoliti veštaku da sam izdiktira na zapisnik relevantni deo nalaza i mišljenja.\nMeđutim i ukoliko stranka ne zahteva ovu vrstu izjašnjenja potrebno je da sudija zatraži da veštak izloži bitne navode iz veštačenja. Shodno članu 317 ZPP-a, sudija ukoliko ima pitanja postavlja ih radi razjašnjenja. To podrazumeva dobro poznavanje predmeta, dakle ne samo nalaza i mišljenja veštaka, već i smisla i razloga do tada postavljenih pitanja i stavljenih primedbi u pismenoj formi. Razlozi celishodnosti i ekonomičnosti nalažu da se pre glavne rasprave pribave pismene primedbe ili pitanja, no to ne lišava te mogućnosti stranke na glavnoj raspravi.\nFaza postavljanja pitanja\nOdluka sudije u vezi sa dozvoljavanjem, odnosno zabranom postavljanja određenog pitanja ili odgovora zahteva, osim dobrog poznavanja predmeta, dobro poznavanja procesnih normi. Njihovo nepoštovanje može voditi neutvrđivanju činjeničnog stanja, razvodnjavanju, stvaranju zablude kroz tekstualni deo zapisnika ili postojanju protivrečnosti u iskazu veštaka (član 317 stav 2 ZPP-a). Kada se donese odluka o zabrani, odnosno uskraćenje stranci određenog pitanja, ovakvu zabranu je obavezno potrebno uneti u zapisnik na zahtev stranke.\nFaza stavljanja primedbi\nPrelaskom u treću fazu, stranci se daje mogućnost da iskaže primedbe na nalaz, mišljenje i iskaz veštaka, pa je preporučljivo, a i u skladu je sa ZPP-om, da ove primedbe u zapisnik izdiktira sudija. Dozvoljavanje stranci ili punomoćniku da direktno unese primedbe u zapisnik nosi rizike eventualne zloupotrebe prava, pa iako sudija ima pravo da prekine ovakav unos primedbi, to stvara nepotrebnu tenziju. Korisno je da sudija značajne navode stranaka izdiktira doslovno stavljajući ih pod navode, što doprinosi verodostojnosti i pravnoj sigurnosti.\nU vezi sa iznetim primedbama sudija treba da zatraži odgovor ili, pak, razjašnjenje činjenica na koje se primedbe odnose. Odgovori veštaka treba da su sažeti, sa obraćanjem direktno sudu, a ne strankama. Treba imati u vidu da primedbe na veštačenje mogu da sadrže proceduralne primedbe koje se odnose na nepoštovanje npr. pojedinih tačaka iz rešenja o veštačenju (da stranke nisu bile obaveštene o veštačenju, neka od stranaka nije stavila na uvid određene isprave, omogućila uvid u dokumentaciju), pa će sud veštaku naložiti da se proceduralne greške isprave. Ukoliko je potrebno, odložiće se ročište sa nalogom za otklanjanja propusta u skladu sa rešenjem suda.\nKada je veštak dao iskaz, odnosno kada je izneo svoj pismeni nalaz i mišljenje, kada su postavljena pitanja, kada su iskazane primedbe, veštak može dopunski da se izjasni na određene okolnosti. Te okolnosti mogu biti one koje je sudija sam uočio, a mogu biti i one na koje ukazuje stranka. Sudija će tada doneti odluku da li da veštak pismeno dopuni nalaz i mišljenje ili usmeno odgovori na primedbe ili na neodgovorena pitanja na sledećem ročištu. U tom smislu sud može dati pismeni nalog veštaku da ostvari uvid u određenu dokumentaciju ili da pribavi isprave, za šta će mu ovlašćenje biti sadržano u rešenju suda, a sve u cilju kompletiranja nalaza i mišljenja.\nAutor je predsednik Privrednog suda u Novom Sadu u penziji\nJUKOMLični stavSlobodan Sremčev


UKCS Archives | Fresh Press portal\nPočetna » Blog » UKCS\nby DK 13/06/2017\nIz SDP-a BiH saopćeno je da su današnja dešavanja na Univerzitetskom kliničkom centru u Sarajevu (UKCS) potvrdila kako je jedina politika menadžmenta ove zdravstvene ustanove,...\nPročitajte detalje novog pravilnika ponašanja na UKCS\nby DK 22/05/2017\nUniverzitetski klinički centar u Sarajevu (UKCS) protekle sedmice objavio je Etički kodeks na svojim zvaničnim internet prezentacijama. U cilju unaprijeđenja stručnog i profesionalnog obavljanja poslova...\nOBJAŠNJENJE SA UKCS-a: ”Nije dolazio na sastanke i samovoljno operisao pacijente”\nIz Kliničkog centra Univerziteta u Sarajevu demantovana je informacija o otkazu neurohirurga Kemala Dizdarevića, koju je i sam potvrdio. Ističu da je Dizdarević dobio opomenu...\nStatus na FB koji je otkrio svu ozbiljnost stanja na UKCS-u\nby DK 06/10/2016\nI dok Klinički centar u Sarajevu ratuje s neistomišljenicima, ljekari iz ove institucije masovno odlaze. Sve su češće priče o nedostatku osnovnih medicinskih potrepština, od...\nLJEKARSKA KOMORA OPTUŽUJE: Sebija Izetbegović želi upravljati sa 1.700 ljekara\nby DK 05/10/2016\nSebija Izetbegović ne može upravljati sa 1.700 ljekara u Kantonu Sarajevo na način kako je to ona zamislila. Neka Odbor za zdravstvo iz SDA ponudi...\nOtkriveno kako je bivši menadžment stvorio milionski dug na UKCS-u\nNakon preuzimanja direktorske pozicije Sebija Izetbegović angažovala je inspekcijske kontrole sa zadatkom da se utvrdi stvarno stanje i otkriju uzroci zastrašujućeg duga od 100 miliona...\nKo je ovdje lud?! Obične kante za smeće plaćane po 4.000 KM!\nE.H 25/06/2016 25/06/2016\nby E.H 25/06/2016 25/06/2016\nNabavljena oprema, lijekovi, materijali…dijeljeni su ljekarima koji su to držali po kancelarijama, a da li je to davano pacijentima, ili se nosilo u privatne klinike,...\nKante za smećeUKCS\nUKCS: Poražavajući nalazi Komisije za popis opreme, otkriveni ilegalni depoi!\nDK 24/06/2016 24/06/2016\nby DK 24/06/2016 24/06/2016\nDežurni lijekar spava na krevetu za intenzivnu njegu koji košta 32 hiljade KM, a na pojedinim klinikama pacijenti su smješeni u krevete koji ne zadovoljavaju...\nDr. Suad Rožajac: UKCS je otpustio 200 radnika, pacijenti sami kupuju lijekove\nby E.H 19/05/2016\nPredsjednik Sindikata Univerzitetskog kliničkog centra Sarajevo, dr. Suad Rožajac, u intervjuu za “Slobodnu Bosnu” govori o trenutnoj situaciji u ovoj zdravstvenoj ustanovi i reformama koje...\nSebija Izetbegović ljuta piše saopštenja: Mi radimo dobro, samo to niko ne vidi\nDirektori disciplina predlažu da Opća bolnica “Prim.dr. Abdulah Nakaš”, u kojoj je uposleno 8 specijalista urgentne medicine, preuzme rad na Klinici urgentne medicine KCUS, pet...\nOno što je priroda stvarala vjekovima uništio je...


"Znam šta je, ali ne želim da kažem!" Novak usred Melburna ODBIO DA ODGOVORI i otkrije novinarima šta je povredio: Razumem da želite da znate, ali... - Sportal\nP. L. - Vest objavljena: 18:09 - 14.02.2021\nJoš u trećem kolu je srpski as povredio mišić trbušnog zida, a novinare u Australiji je nakon meča najviše zanimalo šta se dešava sa povredom.\nPre svega, o kakvoj se to tačno povredi radi - odnosno koja je dijagnoza koju je Novak dobio od lekara.\nĐoković nije želeo da odgovori medijima u Melburnu na to pitanje, odnosno nije želeo da im uputi odgovor kakav su očekivali, već je poručio kako je još uvek učesnik Australijan opena i da na tome pitanja treba da se zasnivaju.\n- Razumem da želite da znate, ali zaista ne želim da se upuštam u priču šta je to. Da, uradio sam skener, uradio sam sve, znam šta je, ali ne želim da kažem i pričam o tome. Još uvek sam učesnik turnira. Nadam se da me razumete, ne želim da spekulišem previše o tome, rekao je Novak.\nUoči duela sa Raonićem bilo je neizvesno da li će Đoković uopšte igrati u osmini finala, ali je smogao snage da nastavi takmičenje u Melburnu.\nNovak Đoković Australijan open Miloš Raonić Tenis


Kopa Sudamerikana: Kilijevi Nitkovi pucaju od samopouzdanja, Emelek u epicentru protesta, Bolivar 'guši' Searu\nKopa Sudamerikana: Kilijevi Nitkovi pucaju od samopouzdanja, Emelek u epicentru protesta, Bolivar "guši" Searu\nNoćas na programu pet duela drugog po jačini klupskog takmičenja Južne Amerike\nPrethodnog vikenda u najnovijem izdanju Klasiko Rosarina, Rosario Sentral je pobedio svog gradskog i najvećeg rivala Njuels Old Bojse rezultatom 3:0, golovima koji su postigli Marko Ruben, Nikolas Fereira i Luka Martinez, čime su put Čilea krenuli sa velikom dozom optimizma i samopouzdanja, na meč sa Uačipatom, u sklopu trećeg kola grupne faze Kopa Sudamerikane.\nNitkovi su zabeležili i drugu pobedu zaredom u svim takmičenjima. Reklo bi se i ne baš impresivan niz, ali mora se uzeti u obzir da su u tom opsegu savladani San Lorenco, jedan od velikana argentinskog fudbala i Njuels Old Bojsi, najveći rival Sentrala, u utakmici koja navijačima žuto-plavog dela Rosarija predstavlja glavni i najbitniji događaj u godini.\n00.15: (2,95) Uačipato (3,10) Rosario (2,40)\nIgra sastava koji predvodi Kristijan Kili Gonzales uglavnom se zasniva na opasnim kontrama i maestralnim potezima veziste Emilijana Vekija, koji je u periodu od 2016. do 2019. godine bio pokretač i glavni kreativac Santosa, što ne treba da stvara dozu čuđenja u njegovom fantastičnom smislu za proigravanje saigrača, i učešću u svim postignutim golovima njegove ekipe u dosadašnjem delu sezone. U sistemu 4-4-2, koji praktikuje Kili Gonzales, napadi se uglavnom zasnivaju na brzim krilnim igračima Lusijanu Fereiri i Dijegu Zavali, dok u samom napadu deluje iskusni Marko Ruben (34) u paru sa Lukasom Gambom.\nSentral je u proteklom kolu u okviru Grupe A Kopa Sudamerikane savladao već pomenuti San Lorenco, čime je tim iz Boeda ostavio na začelju bez ijednog osvojenog boda posle dva odigrana kola, dok su Nitkovi zabeležili prve bodove i trenutno zauzimaju treću poziciju sa samo bodom manje u odnosu na njihovog noćašnjeg domaćina Uačipato, i paragvajski klub 12. Oktobar, od koga su doživeli poraz u prvom kolu.\nArgentinski stručnjak Huan Hose Luvera, jeotkako je preuzeo kormilo čileanskog tima zabeležio šest pobeda i jedan remi, i to na domaćem terenu, sve dok se prethodnog vikenda u nacionalnom prvenstvu nije sukobio sa O'Higinsom, od koga je doživeo prvi poraz u novoj sezoni. Uačipato je u prvom kolu grupne faze iz Buenos Ajresa odneo ogromna tri boda, savladavši San Lorenco, dok je u poslednjem kolu na svom stadionu CAP u Talkavanu zabeležio remi bez postignutih golova sa paragvajskim predstavnikom, i sa kojim trenutno deli prvu poziciju sa podjednakim brojem osvojenih bodova.\nLuvera u svom sastavu poseduje igrače koji su nastupali u argentinskoj Primeri, poput napadača Valtera Manzantija, a kome je poznat način osvajanja bodova protiv ekipa iz ove južnoameričke države. Pored njega u timu Uačipata nalazi se i stameni defanzivac Kristijan Kuevas, nekadašni igrač holandskih ekipa Vitesea, Ajndhovena i Tventea, belgijskog Sint Trojdena, a nakratko je bio i član Čelsija u sezoni 2017/18. Ipak, najveća pretnja po protivničke ekipe vrebaće naravno iz ofanzivne linije, koju čine čak tri igrača. Pored već pomenutog Manzantija, poziciju najisturenijeg u ovoj formaciji ima Kris Martinez, čovek koji je svojim golom na Gasometrau, doneo tri boda svojoj ekipi, kao i mladi krilni napadač Maksimilijano Rodrigez (20).\n00.15: (1,33) Bolivar (4,60) Seara (9,00)\nNajtrofejniji bolivijski tim, kojeg predvodi Načo Gonzales i brazilska Seara, sa po četiri osvojena boda lideri su Grupe C drugog po jačini klupskog takmičenja na tlu Južne Amerike. Upravo ove dve ekipe, noćas (00.15) će odmeriti snage, a sve u cilju da se jedna od njih osamostali na vodećoj poziciji i stekne ozbiljnu prednost koja bi im olakšala put ka eliminacionoj fazi, s obzirom da samo prvoplasirani iz svake grupe prolazi u narednu rundu takmičenja.\nBolivar u ovaj duel ulazi nakon remija iz prethodnog kola koji su ostvarili na gostovanju sa takođe bolivijskim predstavnikom Horheom Vilstermanom, dok su Brazilci zabeležili identičan rezultat tokom posete Buenos Ajresu gde su odigrali meč bez postignutih golova sa Arsenalom iz Sarandija.\nNema sumnje da će Bolivarova četa predvođena španskim stručnjakom, pokušati da optimizuje svoju igru uz veliku pomoć nadmorske visine od 3.600 metara na kojoj se nalazi čuveno zdanje Ernando Silesa, koja predstavlja pakao za gotovo sve ekipe sa kontinenta, a naročito za one koje dolaze iz nižih područja gde vlada vlažna klima, kao što je to u ovom slučaju sa Searom.\nNavikli smo da Bolivar uz pomoć razređenog vazduha pri velikim visinama prosto sačeka da protivnička ekipa ostane bez daha, a kada se to izvesno dogodi, sledi postepena transformacija gde domaća ekipa polako počinje da većinu igrača prebacuje bliže ofanzivnoj liniji, dok u defanzivi ostaje sa tri igrača. Ovoga puta u napadu nebeskoplavih, zbog povrede, izostaće argentinski napadač Leandro Ramos, koji je proteklog vikenda postigao jedina dva pogotka u pobedi nad Real Tamajapom u okviru šestog kola nacionalnog prvenstva, a na njegovom mestu naćiće se albanski internacionalac Armando Sadiku koji u dosadašnjem delu sezone nije uspeo nijednom da zatrese mrežu protivnika, kako u lokalnoj tako i na međunarodnoj sceni.\nBrazilska ekipa, koju predvodi Agusto Fereira pored toga što je očekuje pakleno gostovanje u visinama Anda, dolazi iz veoma napornog i zgusnutog rasporeda. Prethodnog vikenda Seara je odigrala dva susreta zaredom, prvo je u finalu Severnoistočnog kupa Brazla uspela da minimalnim rezultatom savlada Baiju, još jednog učesnika Kopa Sudamerikane, a zatim je dan kasnije odigrala i ligaški susret u okviru državnog prvenstva Baijano, protiv ekipe Pakažusa, gde su uspeli da ostvare remi 1:1.\nZa Brazilce, ovaj susret će vrlo verovatno biti od presudnog značaja za nastavak takmičenja u Kopa Sudamerikani, u koju su se vratili posle deceniju odsustva. Guto Fereira je izjavio kako je i remi u ovoj poseti ravan pobedi, jer ako uspeju da ostvare bod, otvara im se velika šansa za zauzimanje prvog mesta, kada za nedelju dana Bolivar bude gostovao u Fortalezi, na gotovo nultoj tački Atlantskog okeana.\n02.30: (2,05) Deportes Tolima (3,05) Emelek (3,80)\nDeportes Tolima će noćas (02.30) vrlo verovatno imati poslednju priliku da ostane u igri za nastavak takmičenja u Kopa Sudamerikani, kada se u sklopu trećeg kola Grupe G, bude sastala sa ekvadorskim Emelekom. Meč bi trebalo da se održi na stadionu Manuel Muriljo Toro u Ibageu, gradu gde su protekle nedelje izbili protesti, koji još uvek traju, a u kojima je 19 ljudi izgubilo živote. Inače, neredi su se proširili po čitavoj Kolumbiji, te je četvrtfinalni duel u nacionalnom prvenstvu koji je Tolima trebalo da igra u Kaliju protiv tamošnjeg Deportiva, odložen do daljnjeg.\nKolumbijskom predstavniku, kojeg predvodi iskusni stručnjak Ernan Tores, a koji se trenutno nalazi na deobi poslednjeg mesta u svojoj grupi sa jednim osvojenim bodom koliko ima i argentinski Taljeres iz Kordobe, neophodna je pobeda protiv Ekvadoraca koji su vodeći tim u grupi sa šest osvojenih bodova.\nKao glavni adut u pokušaju da se savladaju Elektrikosi iz Gvajakila, kolumbijski tim vidi u mladom Hamintonu Kampazu (20) produktu omladinske škole i igraču na poziciji ofanzivnog veznog, često i u ulozi lažne desetke, a koji je na poslednje dve utakmice protiv Deportiva iz Kalija i Taljeresa postigao po jedan pogodak. Međutim, tim iz Ibagea u dosadašnjem delu sezone, uglavnom se oslanjao na čvrstu odbranu, a koja i te kako zna da napravi probleme protivničkoj ekipi prilikom prekida. Jedan od igrača na koga se posebno obraća pažnja u takvim situacija jeste Serhio Moskera, koji je iako na poziciji centralnog beka, do sada jedan od najboljih strelaca ekipe sa četiri postignuta gola.\nKolumbijci ulaze odmorni u noćašnji okršaj, iz već pomenutih razloga i otkazanog meča sa Deportivom prethodnog vikenda. Ostaje samo pitanje, da li je Ernan Tores rešio da žrtvuje učešće u Sudamerikani zarad nacionalnog šampionata, gde je jednom nogom već u polufinalu, pošto je u prvom meču ubedljivo savladao Zeleni tim iz Kalija. Šanse za pehar umnogome su se povećale, znajući da su neki od velikana poput Atletiko Nasionala, prošlogodišnjeg šampiona Amerike iz Kalija, kao i Independijentea iz Santa Fea, već ispali iz trke za titulu.\nU međuvremenu, ekvadorski tim predvođen španskim stručnjakom Ismaelom Raskalvom, vodeći je tim Grupe G sa obe ostvarene pobede u prva dva kola. Pored toga Elektrikosi se nalaze na čelnoj poziciji i u nacionalnom prvenstvu, gde posle deset odigranih kola imaju 23 osvojena boda, dva više od prvog pratioca, i gradskog rivala Barselone. Štaviše, Emelek je doživeo tek jedan poraz u svim takmičenjima od početka nove sezone, a u noćašnji duel ulaze sa nizom od pet pobeda.\nEkvadorski predstavnik je u Kolumbiju doputovao bez svog najboljeg strelca Urugvajca Fakunda Barsela, koji će neko vreme izostati iz sastava zbog povrede mišića desne noge. Međutim, imaju Elektrikosi adekvatnu zamenu u navali poput kolumbijskog krilnog napadača Aleksisa Zapate, kao iopasnog urugvajskog vezistu Sebastijana Rodrigeza, nekadašnji član Danubija, Almerije, Nasionala i Verakruza, prethodnog vikenda na gostovanju Orenseu, u dva navrata tresao je mrežu protivnika, u pobedi svog tima rezultatom 3:2.\nUloga glavnog arbitra na ovom meču dodeljena je Eberu Akinu. Paragvajac je pre samo dve nedelje boravio na tlu Kolumbije, kada je u Barankilji delio pravdu na meču Juniora i Bolivara u okviru poslednje runde kvalifikacija za Kopa Libertadores, a koji su Ajkule dobile rezultatom 3:0. Pre toga, Akino je na meču nekog kolumbijskog predstavnika predvodio sudijsku četvorku u debaklu koji je doživeo Deportivo Kali od strane Velez Sarsfilda u osmini finala Kopa Sudamerikane, kada je u decembru prošle godine, ekipa iz zapadnog Ajresa usred Kalija slavila rezultatom 5:1.\n00.15: (1,30) Montevideo Siti (4,80) Gubira (9,50)\n02.30: (1,75) RB Bragantino (3,45) Taljeres (4,60)


VELIKO INTERESOVANJE ZA MASOVNU IMUNIZACIJU U SOMBORU: Vakcinisano preko 6.500 ljudi | Novosti.RS\nPrema rečima dr Zdravka Holdika, koordinatora za imunizaciju, na punktu u Gradskoj hali „Mostonga“ vakcinu primaju građani koji su se prijavili preko portala e-Uprave.\nOn dodaje da je od 8. januara, pa do danas ukupno vakcinisano više od 6.500 sugrađana. Ovde kažu da se dnevno pelcuje 450 građana, a od 8.februara će na istom mestu početi i revakcinacija.\nOvdašnji Dom zdravlja dobio je dodatnih 516 doza kineskog cepiva, kao i jednu količinu Fajzerove vakcine koja služi za revakcinaciju onih koji su ovu vakcinu dobili na početku.\nNa punktu za vakcinaciju angažovano je 15 volontera Crvenog krsta, civilne zaštite i javnih preduzeća, uz mobilne timove pomažu građanima kojima je pomoć neophodna.Ono što je važno,nema gužve,ni redova. Vakcinu je primio i gradonačelnik Sombora Antonio Ratković, koji je ovom prilikom pozvao sugrađane da se vakcinišu, i da na taj način zaštite svoje zdravlje.\nvirus korona broj zaraženih virusom korona korona virus Sombor\nPORAST BROJA NOVOZARAŽENIH NA TERITORIJI KRALJEVA: Pozitivno 53, preminulo dvoje\nOD UKUPNO 316 testiranih uzoraka brisa sa teritorije Kraljeva, računajući 115 PCR i 201 antigen metodom, na kovid-19 pozitivno je 53 uzorka, devet više u odnosu na prethodni dan, saopštio je Gradski krizni štab, na osnovu podataka iz ovdašnjeg Zavoda za javno zdravlje.\n05. 02. 2021. u 18:39\nBLAGI PAD NOVOOBOLELIH: Epidemiološka situacija u Svilajncu\nDOK je u prethodnih 48 časova bilo 12 osoba pozitivnih na Kovid 19, po 6 u izveštajnom periodu, 24 sata, Doma zdravlja u Svilajncu, u poslednja 24 sata u svilajnačkoj opštini registrovane su samo 4 novoobolela.\n05. 02. 2021. u 18:31\nGOST jutarnjem programa RTS bio je ministar finansija Siniša Mali.


Vesti online / Vesti / Ex YU / Kumanovo: Mirno u naselju Divo\n09:04 >> 09:43h\nDugo će pamtiti prethodna dva dana...\nVeselinović: Obezbediti sigurnost Srbima\nPredsednik skupštinskog Odbora za dijasporu i Srbe u regionu Janko Veselinović danas je, povodom terorističkih napada u Kumanovu, izrazio veliku zabrinutost i solidarnost sa oko 5.000 pripadnika srpske manjine u tom gradu, očekujući od makedonskih državnih organa da preduzmu sve kako bi uticali da se obezbedi sigurnost Srbima.\nUpućujući saučešće svim makedonskim građanima zbog stradanja u terorističkim aktima, Veselinović je, u saopštenju parlamenta Srbje, izrazio solidarnost i bol i zbog stradanja pripadnika srpske manjine u Makedoniji u tim sukobima.\n- Očekujemo da će na tom području ubrzo zavladati mir, kao i da će pripadnici srpske manjine imati sve uslove da ostanu i opstanu na tom prostoru uz očuvanje svog nacionalnog identiteta - naveo je Veselinović.\nU saopštenju se ističe da su pripadnici srpskog naroda naseljeni u delu grada u okolini bivše srpske škole "Vuk Karadžić" i navodi da su mnogi od njih morali da napuste svoje kuće.\n- Očekujemo da će u konsultacijama sa našom ambasadom u Makedoniji dobiti pomoć, radi njihovog adekvatnog zbrinjavanja - rekao je Veselinović, nadajući se da će na tom području ubrzo zavladati mir, kao i da će pripadnici srpske manjine imati sve uslove da ostanu i opstanu na tom prostoru, uz očuvanje svog nacionalnog identiteta.


06. februar – Savremeni aparat omogućio nove neurohirurške tretmane | MedicalCG Magazin o zdravlju i medicini\nNaslovna Crnogorska Hronika februar 2019 06. februar – Savremeni aparat omogućio nove neurohirurške tretmane\nPrimjena najsavremenijeg ultrazvučnog aparata za operativne tretmane u neurohirurgiji predstavlja važan iskorak za razvoj neurohirurgije u Crnoj Gori, smatra direktor Kliničkog centra Crne Gore (KCCG), dr Jevto Eraković, ocjenjujući da će broj upućenih pacijenata van države biti smanjen. On je povodom prve operacije, koja je u KCCG realizovana uz pomoć savremenog aparata za neurohirurške operacije na mozgu i kičmenoj moždini, rekao da će primjenom te metode biti omogućeno pacijentima, koji su do sada morali da idu van Crne Gore za različite neurohirurške tretmane, da te tretmane obavljaju u KCCG sa istom efikasnošću i sjajnim rezultatima. Dr Eraković je saopštio da je Klinika za neurohirurgiju od početka godine dobila dva nova, mlada neurohirurga, a da se na tom odjeljenju trenutno nalazi pet specijalista neurohirurgije. -Sa takvim kadrovskim kapacitetima, u obavezi smo da našim doktorima obezbijedimo i sve tehničke inovacije i napretke koji su danas prisutni u savremenoj neurohirurgiji, jer smo sigurni da će oni to na pravi način implementirati, na zadovoljstvo KCCG i svih naših pacijenata – saopštio je dr Eraković. On je i najavio da će neurohirurgija u Crnoj Gori u narednom periodu biti unaprijeđena omogućavanjem intraoperativnim monitoringom operacija.\nDirektor Klinike za neurohirurgiju, dr Novak Lakićević, pojasnio je da se radi o savremenom neurohirurškom aparatu koji se koristi za operacije tumora mozga i kičmene moždine, a kojim će, kako je rekao, biti olakšano precizno i uspješno uklanjanje tumora.\n– Njegova funkcija je da ultrazvukom usitni tumorsko tkivo, istovremeno ga aspirira, čuvajući okolne velike krvne sudove, što nama značajno pomaže da što efikasnije uklonimo tumor od zdravog moždanog tkiva – objasnio je dr Lakićević.\nOn je kazao da će tim aparatom moći da obavljaju operacije određenih tumora mozga, zbog kojih su, kako je rekao, pacijenti upućivani van Crne Gore.\n– U KCCG na neurohirurškoj klinici obavimo više od 300 operacija na godišnjem nivou, sedam hiljada pregleda, a ovaj aparat će direktno uticati na smanjenje broja upućenih pacijenata. Danas smo imali prvu operaciju i rezultati su zadovoljavajući – saopštio je dr Lakićević.\nPrethodni tekst06. februar – Postupak vantjelesne oplodnje prošlo 515 parova u 2018. godini\nSledeći tekst07. februar – Aktivno učestvovati u kreiranju promjena koje nosi globalizacija


Stari derbi: Jugović – Vojvodina (sreda u 19) – Rukometni klub Vojvodina\nStari derbi: Jugović – Vojvodina (sreda u 19)\nRukometaše Vojvodine u sredu (10. novembra) očekuje utakmica 8. kola ARKUS lige protiv Jugovića u Kaću. Sastaju se stari rivali koji su nekad u prošlosti igrali utakmice za najviši plasman. Kaćki tim predvodi nekadašnji naš trener koji je Vojvodini doneo šampionsku titulu, Boško Rudić.\nJugović se pojačao sa ozbiljnim iskusnim superligaškim igračima u prethodnom periodu. Sigurno će moj kolega Rudić podići nivo igre. Mi jesmo favoriti, ali imamo i puno bolesnih igrača. Neće biti lako, ali moramo da dobijemo meč i pokažemo kvalitet – kratak je trener Boris Rojević.


Pet razloga za optimizam direktora Međunarodne agencije za energetiku Pet razloga za optimizam direktora Međunarodne agencije za energetiku\nDirektor Međunarodne agencije za energetiku je istakao da on, i pored svih problema, uočava razlog za optimizam, a to je budućnost čiste energije.\nOve godine svet je pogođen krizom izazvanom koronavirusom koja je sa sobom donela brojne negativne posledice. Međutim, izvršni direktor Međunarodne agencije za energetiku Fatih Birol je u autorskom tekstu istakao da on, i pored svih problema, uočava razlog za optimizam, a to je budućnost čiste energije.\nBirol ovde ne misli na privremeno smanjenje emisija gasova sa efektom staklene bašte koje je uzrokovano prekidom putovanja, transporta robe i drugim ekonomskim aktivnostima. Umesto toga, naglašava da je glavni razlog za optimizam zapravo napredak u tehnologiji, politikama i poslovnim strategijama, što može da podstakne održivi pad emisija i u narednim godinama.\nKao razloge za optimizam, on navodi:\n1. Sunce predstavlja glavni izvor obnovljive energije\nTroškovi solarne energije su se u proteklih nekoliko godina drastično smanjili, te je ovaj izvor energije postao najjeftinija opcija u mnogim zemljama.\nKina, Evropa, Sjedinjene Američke Države i Indija su predvodnici u izgradnji solarnih elektrana, a odskora ih prate i mnoge druge zemlje, od Vijetnama, preko Ujedinjenih Arapskih Emirata i Egipta do Brazila.\n2. Pod uticajem krize kamatne stope će još neko vreme ostati niske\nOvo će omogućiti jeftinije zaduživanje i pribavljanje novca za projekte obnovljivih izvora energije čiji su početni troškovi za izgradnju postrojenja visoki.\nUblažavanje monetarne politike omogućiće da vetar i sunce zamene dosadašnje štetne načine proizvodnje energije, ali teško da će sve zemlje uspeti da pronađu način za pristup ovom rešenju.\n3. Vlade usvajaju planove o investiranju u čistu energiju\nEvropska unija je dospela na naslovne strane sa svojim planom da do 2050. godine postigne neto-nulte emisije, ali i vlade mnogih drugih država na zabrinutost građana odgovaraju povećanjem svojih ambicija po pitanju ublažavanja klimatskih promena.\nNa sastanku Međunarodne agencije za energetiku održanom u julu ove godine, 40 ministara vlada država čije su ekonomije odgovorne za preko 80 % emisija gasova sa efektom staklene bašte istaklo je da će usvojiti ambicioznije ciljeve za klimatsku akciju.\n4. Raste uticaj privatnog sektora\nPrivatni sektor je proaktivniji u pokušajima da smanji emisije gasova sa efektom staklene bašte.\nPotrebno je mnogo rada da bi se situacija poboljšala, ali uz sredstva koja poseduju moguć je veliki napredak u proizvodnji na offshore vetroparkovima i korišćenju vodonika.\n5. Inovacija se ubrzava\nVelike svetske privrede su proširile budžet za istraživanja o čistoj energiji u protekle dve godine, mnogo brže od svoje stope ekonomskog rasta, a zabeležena su i povećana ulaganja privatnih investitora.\nUprkos poremećajima u ekonomiji koji su uzrokovani koronavirusom, vidljivi su napori da se iskoristi ogroman potencijal vodonika i da se nastavi ulaganje u skladištenje energije.\nPored pozitivnih trendova koji se uočavaju, postoji i nekoliko izazova koji moraju da se prevaziđu.\nAmbiciozni planovi koji su preduzeti povodom budućnosti čiste energije su veliki korak unapred, ali to je zapravo samo početak. Mnogo veći napori treba da se ulože kako bi se takva budućnost omogućila za sve delove sveta.\nKoronavirus je još više naglasio razliku između bogatih i siromašnih. Pojedina mesta u Africi i dalje nemaju pristup električnoj energiji, a solarna energija predstavlja mogućnost za rešavanje tog problema. Ipak, većina afričkih zemalja se bori sa finansijskim problemima i dugovima koji su rezultat svetske recesije, što ovo rešenje čini teško ostvarivim.\nPrevazilaženje izazova zahteva velike napore koje treba da preduzmu vlade, kompanije, investitori, ali i građani iz svih krajeva sveta. Za to je potrebna saradnja i ne može da se priušti odbacivanje nijedne tehnologije za proizvodnju čiste energije, istakao je Birol.\nBirol je zaključio da zbog svega navedenog Međunarodna agencija za energetiku sarađuje sa vladama i kompanijama širom sveta, a, uz optimizam koji trenutno raste, planira da podstakne ubrzanje tranzicije ka čistoj energiji, koja može da obezbedi sigurnu i stabilnu budućnost.